text:
Bretar eru eitt sindur seinir við at koma út við offisiellu úrslitunum, men vit frætta nú frá Páli sjálvum, at hann varð nummar 4 á Great London Swim í dag, við tíðini 16:42.57. Pál sigur í SMS til Jón í Drammen: “Heilt forbankað ringt at svimja í bolki, Jé svam skeivt, men 1-2 og 3 hava yvir 30 árs erfaring ímillum sín”
Teir tríggir frammanfyri Pál vóru Thomas Lurz við 16:42.57, avstralski Ky Hurst og bulgarski Petar Stoychev. Aftanfyri vóru til dømis bretski David Davies, sum hevur vunnið olympiskt silvur í 10 km havsvimjing, og týski havsvimjarin Jan Wolfgarten, sum kløkkaði øll við at vinna eisini 1500 metrar frísvimjing í kappsvimjingarhyli, í EM í Istanbul í desember. So man kann ikki siga annað enn, at Pál hevur skorað seg inn í eitt fornemt selskab, á Royal Victoria Dock í London í dag.
Í pressuskrivi her á cisionwire.com stendur, at David Davies legði harðast út, fyri móti endanum at missa oddin tí at hann valdi eina aðra leið ímóti málinum enn hinir, og so endaði í einum hópi aftanfyri teir tríggjar fremstu. Jón forteldur úr Drammen, at Pál allatíð lá væl fyri, men fór skeivt við eini boyu, og so at endanum “varð pressaður út av hinum trimum fremstu”. Og her skulu vit minnast til, at talan er um havsvimjing, har tað at seta av á andlitinum á tí aftanfyri ikki er heilt fremmant fyri teir sum eru vanir við tað.
Gott fyri okkum føroyingar at vita, at Pál hevur eina framtíð í hesum heldur ekstrema ítrótti, um tað skuldi svikið í kappsvimjingarhyljunum.
Eg skrivi meira tá ið eg veit meira.


c: text/html

text:
Nú er alt ov langt síðani eg havi lagt eina uppskrift til tykkum! Tá gerandis dagurin er proppaður við skúlatingum og royndum, so er ikki so nógv tíð eftir til hugna. Men í dag er heilidagur, og tá kann man gott loyva sær at slappa av.
Tað munnu verða fá, ið siga nei takk til eina góða pannukøku. Eg eri í hvussu er ikki ein av teimum. Tað góða við pannukøkunum er, at tað eru óteljandi samansetingar, so tað er bara hugflogið ið setur mørk. So er tað eisini eitt pluss, at tað er sera idiotsikkrað, so tað er sjálvdan at tað gongur heilt galið.
Pannukøkur minna meg um Rasmus Klump og um tá mennirnir koma troyttir og stoltir heim úr haganum. Men mest um eitt hugnaligt kvøld, har mamman fær tað frálíka hugskotið, at smekka eitt pannukøkudeiggj saman, og svinga runt við pannuni, meðan restin liggur og dasar í sofuni.
Við hesari uppskriftini, kanst tú pifta góðu gomlu pannukøkurnar eitt sindur upp. Tú kanst sjálv ráða yvir hvat tú vilt hava ímillum, men her er eitt uppskot, ið hvussu er ikki skuffaði heima hjá okkum. (sær nokk so lekkurt út ha?).
Um tú hevur títt egna yndis pannukøkudeiggj, kanst tú saktans brúka tað.
Tilfar til 7-8 pannukøkur:
4 egg
4 spsk sukur
3 dl mjólk
umleið 150-175 g mjøl
2 tsk vaniljusukur
Píska alt tilfarið saman. Um tær dámar pannukøkurnar tjúkkar, so er bara at koyra meira mjøl í. Koyr smør á pannuna, og so er bara eftir at svinga við hondliðunum, til einki deiggj er eftir í bollanum.
Lat pannukøkurnar kølna, ímeðan tað sum skal í millum, verður gjørt klárt.
Fylla
1/2 litur róma
hindberja súltutoy
hakkaða sjokulátu
fryst hindber til pynt
Píska róman væl. Hann má ikki verða alt ov tunnur, tí so flýtur hann um alt fatið. Legg fyrstu pannukøkuna á lagkøkufatið og smyr eitt lag av súltutoy á. Síðani koyrir tú eitt sindur av pískaða rómanum og stroyir eitt sindur av sjokulátu omanyvir. Hesari mannagongdini heldur tú fram við, til síðsta pannukøkan er løgd omaná. Koyr síðani síðstu mongdina av rómanum ovast, og stroy við frystu hinberjunum.
(um tú ikki eigur júst hetta inni, so ber væl til at koyra annað tilfar ímillum, so sum banan, nutella osf)
Pannukøku lagkøkan er best tá hon júst er løgd saman, so skunda tær og bjóða gestunum til borðs.
Eg vóni at tit hava ein hugnaligan og friðsælan dag heima.
Tað er ofta hesar dagarnar, har eg hevði ynskt at verið heima. Men vit hava eisini nakrar (heilt fáar) familjulimir í Aarhus, og grillin verður tendrað í kvøld, so tað skal nokk blíva gott.
M&K

robotstxt: allowed

filter: keep


text:
Almenna bretska heilsuverkið fær kunstigan andadrátt
Bretar elska sítt almenna heilsuverk, NHS, og vildu ikki fyri nakað í verðini av við tað. Men fá gremja seg meir um heilsuverkið enn bretar, við góðari grund.
Í spurnarkanning fyri og aðrari eftir sigur meirilutin av bretum, at tey vildu goldið meiri skatt fyri at bøtt um sínar heilsutænastur.
Konservativa stjórnin hjá Theresu May hevur nú tikið fólk upp á orðið, leggur spariknívin á hillina komandi 5 árini og hækkar árligu játtanina til heilsuverkið á bretsku fíggjarlógini við 3,4% til meiri “kunstigan andadrátt”.
Vit hoyra eina gølusøgu um NHS fyri og aðra eftir: Sjúkrarøktarfrøðingar o.a. heilsustarvsfólk eru opinlýst misnøgd við støðuna og rýma úr arbeiði skjótari, enn nýggj koma til. Bíðitíðin eftir sjúkarbilum og bráðviðgerð er deyðiligur, maturin ikki etandii og reinførið so lágt, at fólk doyggja í hópatali av smittum.
Hægri játtan til NHS kemur, eftir at ein sammetandi kanning við 21 OECD lond kring heim vísir, at bretska heilsuverkið er eftirbátur á so mongum økjum.
Eitt nú liggur Bretland á 19. plássi í tali á læknum eftir fólkatali, nr 16 í sjúkra-systrum og nr 18 í tali á seingjaplássum.
Bretland hevur 2,8 læknar pr 1000 íbúgvar (hálvt so nógvar sum Eysturríki). Bretland hevur færri enn 8 sjúkrasystrar pr 1000 íbúgvar (Sveis hevur 18). Bretland hevur 2,6 sjúkrasengur, Týskland hevur 8,1 pr 1000 fólk.
Greiningin vísti eisini, at Bretland hevur fæst MRI og CR skannarar í OECD.
Og tó... Bretland brúkar størri lutfall av sínum BTÚ, 9,7%, enn hini 21 OECD londini, nevniliga 9,6%, í miðal. So Bretland fær minni fyri pengarnar enn hini.
Tað bendir á, at NHS er nógv minni effektivt fíggjarliga og kostar nógv meiri pening lutfalsliga enn restin av hinum OECD-londunum í miðal.
Bretskir myndugleikar áttu at stramma mannagongdir upp og gagnnýtt sína peninganýtslu til heilsu betur heldur enn bert at játta meiri almennan pening.
Stjórin í NHS, Simon Stevens, heldur á at grenja, at 3,4% hækking er ikki nóg mikið, og krevur, at “kunstigi andadrátturin” má vera minst 4% hægri árliga.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Myndarøð úr Føroyingahavnini: Tíðarinnar tonn er farin avstað við tí mesta.
Sjálvstýri havt ársfund
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Orð: William Booth
Týtt: Ókendur
1. O, botnleysa Frelsa, o, kærleikans hav,
o, náði djúp, Kristus av Himlinum gav!
Við boðum um bjarging hon finnur sær veg
um verðina alla, – kom, floym yvir meg!
2. Mín synd var so stór, míni misbrot so svár,
og nyttuleys eru øll angursins tár.
O, Flóð, eins og purpur, mín sál nú sær teg,
tú eina kanst reinsa, – kom, floym yvir meg!
3. Mítt hjarta er friðleyst, mín lyst heftist ei,
tað fjøtrar mær sálina, villir av leið.
Bert loystur í Flóðini verða kann eg,
um einaferð Hon hevði floymt yvir meg!
4. Nú royndur av freisting, nú píndur av frykt,
nú mótleysur – lív mítt er ongantíð trygt.
Eg veit, alt tað hvarv, sum nú mær skaða ger,
um Flóðin hin reina fekk floymt yvir meg!
5. O, náðihav mikla, hvør mangan eg stóð,
við langtan dygst við hesa dýrmettu Flóð.
Nú aftur tey reinsandi vøtn síggi eg,
eg fari ei, fyrr enn tey floyma um meg!
6. Hygg, Flóðin hon veksur, hon fram at mær fann!
Eg hoyri Ein rópa: “Eg frelsa teg kann!”
Mín trúgv hátt seg hevjar og loystur nú eg
meg tveiti í vatnið – tað floymir yvir meg!
7. Og nú, halleluja, mítt framtíðarskeið
skal ofrast við gleði á Hansara leið,
sum sjálvkravdur bløddi og ofraði Seg,
o, botnleysa Frelsa fyri teg, fyri meg!


text:
Í morgin, ónsdagin, og tórsdagin frá kl. 16:30 til uml. 18:00 er møguligt at koma og prøva/bíleggja búna í Marghøllini.
Talan er um FC Suðuroy búna og TB/FC S/Royn búna, sí myndir. Eisini fáa vit eitt gott tilboð á hættutroyggju, sum eisini kann prøvast.
Vegna sjúku hjá Sport 24, hava vit fingið klæðir suður við at prøva. Havi fingið lova at fáa prísir í seinasta lagi í morginárið. Tað verður lagt út her.
Gjaldast skal ikki fyrr enn búnin er klárur at senda suður, men havi pengar við, tí vit fara at krevja limagjald. Limagjald kann eisini flytast á konto 9870 0009885316.
Limir 400 kr.
Systkin 200 kr.
Hvílandi limir 200 kr.
Gentur/kvinnur 0 kr.
Vinarliga
Nevndin


text:
Ingi Samuelsen
25.01.2017 - 07:37
Tíðindi > Uttanlands > Vanlukkur
Jakson Follmann var ein av teimum, sum yvirlivdu, tá flogfarið við Chapecoense fótbóltsliðnum datt niður í Kolumbia í november. Nú hevur hann greitt frá hendingini.
- Hjálp! Eg vil ikki doyggja!
Tað er eitt av fáum minnum, sum Jakson Follmann hevur frá løtuni eftir vanlukkuna í november mánaði.
Brasilska fótbóltsfelagið var á veg til Komumbia fyri at spæla finalu í Copa Sudamericana, tá flogfarið datt niður í kolumbisku fjøllunum. 71 ferðafólk doyðu, men sjey sluppu við lívinum – teirra millum málverjin Jakson Follmann.
Follmann er ikki longur førur fyri at spæla fótbólt. Eitt nú misti hann nógv at høgra beini.
Í brasilskum sjónvarpi hevur 24 ára gamli, fyrrverandi málverjin, greitt frá tí hann minnist frá hendingini.
- Eg minnist, tá motorurin støðgaði og ljósini slóknaðu. Eg sá, at okkurt var galið. Flofarið datt ikki beint niður, tað dalaði spakuliga. Eg minnist ikki tá flogfarið nam við jørðina, tí eg svímaði. Alt gekk so skjótt.
- Eg minnist, tá eg vaknaði. Eg lat eyguni upp. Tað var myrkt og kalt. Eg rystist. Eg rópti: ”Hjálp! Eg vil ikki doyggja!” Nakrir av vinunum, sum eisini vóru á lívi, róptu eisini. Eg hoyrdi tá bjargingarfólkini komu, og tey søgdu at tey vóru frá løgregluni.
Leygarkvøldið var Chapecoense aftur á fótbóltsvøllinum fyri fyrstu ferð síðan vanlukkuna – við einum heilt nýggjum liði.
Jakson Follmann og hinir, sum sluppu frá vanlukkuni við lívinum, vóru við á vøllinum fyri at tak aímóti steypinum fyri Copa Sudamericana, sum felagið fekk frá mótstøðuliðnum í finaluni, Atletico National úr Kolumbia.
Chapecoense er nú mannað við nýggjum leikarum (Mynd: EPA)


text:
Felags atkomuleiðir skulu vera nóg breiðar til ætlaðu nýtsluna, skulu kunna nýtast ótarnaðar í fullari breidd og skulu vera eyðkendar í tilfari, litum ella ljósi. Fría breiddin skal í minsta lagi vera 1,3 m.
Felags atkomuleiðir leiða til tveir ella fleiri bústaðir, skrivstovur, fundarhøli ella aðrar bygningseindir og fevna um dur, forrúm, gongir, altangongir, rampur, pallar og pláss framman fyri lyftum – bæði í og uttan fyri bygningin, íroknað uttandura atkomuøki til kjallara.
Flestu felags atkomuleiðir eru eisini rýmingarleiðir og skulu tí eisini lúka ásetingarnar um rýmingarleiðir í kap. 5, Brunaviðurskifti.
Víst verður til kap. 3.3.4, stk. 1, tá talan er um breiddir av gangum o.s.fr. í einbýlishúsum, tvíhúsum o.tíl.
Frá felags atkomuleiðum skal vera atgongd uttan hæddarmun til allar bygningseindir á øllum hæddum í bygninginum.
Ásetingin fevnir um atgongd uttan hæddarmun til lyftur, bústaðar- og vinnueindir og felagsøki, íroknað tilhaldsøki uttandura á hæddunum.
Altanir verða roknaðar sum sjálvstøðug bygningseind.
Takterassur eru ikki fevndar av ásetingini, um so er, at tað ikki er atkomuligt við lyftu.
Hæddarmunir á alment atkomuligum eindum eiga at verða útjavnaðir við rampum, lyftum ella líknandi.
Hæddarmunir til felags atkomuleiðir skulu útjavnast við rampum.
Rampur skulu vera við halli á í mesta lagi 1:20, og vera í minsta lagi 1,3 m breiðar. Eitt vatnrætt øki á í minsta lagi 1,3 m x 1,3 m skal vera við báðar endarnar á rampuni.
Rampur, sum eru longri enn 10 m, skulu fyri hvørjar 10 m hava vatnrættan hvíldarstað, sum er í minsta lagi 1,3 m x 1,3 m til støddar.
Rampur skulu hava handlista ella gelendara. Hetta er tó ikki galdandi, um hallið á rampuni er 1:25 (40 mm pr. m) ella minni
Rampur skulu, har tað er neyðugt, hava hjólverjur á báðum síðum. Hjólverjurnar skulu vera í minsta lagi 20 cm høgar. Víst verður til kap. 3.2.3, stk. 1.
Er hæddarmunurin meira enn 0,5 m, eigur trappa eisini at vera.
Fleiri rampur í somu gonguleið eru at rokna sum ein rampa, um tær eru natúrliga samanhangandi.
Trappur í felags atkomuleiðum skulu gerast nóg breiðar og við loftshædd, sum svarar til ætlaðu nýtsluna.
Kravið kann lúkast við, at fría breiddin á trappuni er í minsta lagi 1,0 m, og fría loftshæddin er í minsta lagi 2,1 m.
Um fáir brúkarar eru, t.d. í einbýlishúsum og tvíhúsum, kann kravið lúkast við einari fríari breidd á í minsta lagi 0,9 m. Um nógvir brúkarar eru, eigur breiddin at økjast samsvarandi.
Fría loftshæddin verður máld yvir gongulinjuna.
Tann fría breiddin verður máld vatnrætt millum handlistarnar ella – har sum handlistar bara eru øðrumegin – millum vegg, stólpa o.tíl. og handlista.
Hugtøkini gongulinja, grund og uppstig verða lýst í „DS1107, Terminologi for trapper“.
Trappur í felags atkomuleiðum skulu hava eitt hall (grund og uppstig), sum ger tær lættar og tryggar at ganga á.
Uppstig á trappum má í mesta lagi vera 180 mm.
Grundin á beinum trappum og kvart- og hálvsneiddum trappum má ikki vera minni enn 280 mm, í bústaðarbygningum tó ikki minni enn 250 mm. Grundin á snyrilstrappum og snúðurtrappum má ikki vera minni enn 200 mm.
Grundin verður máld í gongulinjuni mitt í fríu breiddini í trappuni, tó hægst 0,5 m frá tí innara handlistanum.
Trappur eiga at verða gjørdar við somu grund og sama uppstigi í allari trappugongini.
Trappur við minni halli (lægri uppstigi og djúpari grund) enn tey ásettu krøvini, eru lættari og tryggari at ganga á.
Eru nógvir brúkarar t.d. í fyritøkum, almennum bygningum og stovnum, eigur hallið á trappuni at vera minni enn tað, sum kravið ásetur. Leiðreglan fyri eina góða innandura trappu kann nýtast:
1 grund + 2 uppstig = 610 – 630 mm.
Um leiðreglan verður fylgd, kann t.d. ein grund á 320 mm og eitt uppstig á 150 mm viðmælast.
Innanhýsis trappur í vanligum búeindum eiga at verða gjørdar eftir leiðreglunum omanfyri.
Trappur eiga at hava stoyttrin, og trinforkanturin eigur at vera frámerktur við liti, ið brýtur frá. Sí tekning niðanfyri.
Í bygningum við 3 hæddum ella meira skal í minsta lagi ein sjálvvirkandi lyfta (type 2), sum røkkur øllum hæddum, íroknað møguliga lofts- og kjallarahædd, vera.
Í bygningi við tveimum hæddum skal tað vera atkomuligt fyri øll til tær hæddir, sum eru ætlaðar almenninginum.
Lofts- og kjallarahædd, sum ikki eru ætlaðar almenninginum, verða ikki roknaðar sum hæddir, tá ið talið av hæddum verður gjørt upp í sambandi við, um lyfta eigur at vera í bygninginum. Tó skal møguleiki vera fyri at gera lyftu til allar hæddirnar, sum kunnu innrættast til almenna nýtslu.
Lyfta sbrt. kap. 3.2.2, stk. 6 skal vera týpa 2 lyfta í samsvari við „DS/EN 81-70, Sikkerhedsregler for konstruktion og installation af elevatorer - Særlige anvendelser for passager- og godselevatorer - Del 70: Tilgængelighed til elevatorer for personer, inklusive personer med handicap“.
Vísast kann til kunngerð um Lyftur (elevatorar).
Týpa 2 lyfta eigur at vera sbrt. vegleiðingini hjá SBi, „Tjekliste for elevatorer“, sum er at finna á, http://www.sbi.dk/tilgaengelighed/tjeklister/elevatorer.
Við umbygging kunnu minni lyftur enn tær, sum her eru nevndar, nýtast íroknað minilyftur, tá ið umbyggingararbeiðið, sbrt. kommunala byggimyndugleikanum, annars ikki kann fremjast, uttan at víðfevndar broytingar verða gjørdar í bygninginum, sbrt. kap. 3.1, stk. 2.
Víst verður somuleiðis til kap. 8, Innleggingar, um innseting av lyftuútbúnaði.


text:
Hetta er langt úti - 61% í skatti
politikkur22-09-2018 - 17:57 - Jóanis Nielsen
Visti tú av, at landið og kommunurnar fara við 61% av pengunum, sum pensionistarnir annars áttu at fingið frá skattaborgaranum?
Joen Magnus Rasmussen løgtingsmaður fyri fólkaflokkin, hevur sett eitt einfalt roknistykki upp.
Samhaldsfasti fer at gjalda kr. 1.045,00 meira um mánaðin til pensionistarnar. Hetta skal skattast. So pensionisturin fær bara kr. 680,00.
Um tú heldur, at hetta er langt úti, gerst støðan fyri skattaborgaran nógv verri.
Lønmóttakarin má rinda kr. 1.750,00 ( kr. 705,00 í skatti til land og kommunu), so at Samhaldsfasti kann fáa sínar kr. 1.045,00, sum jú eru 3% skatturin til Samhaldsfasta.
Tá pensionisturin fær hesar kr. 1.045,00, skal hann gjalda kr. 365,00 í skatt til land og kommunu.
Úrslitið er sostatt:
Lønmóttakararnir rinda kr. 1.750,00,
Land og kommunur fáa kr. 1.070,00
Pensionistarnir fáa kr. 680,00
Hetta vilja vit broyta. Beinanvegin!


text:
Kjølurin á nýggja havrannsóknarskipinum strektur í dag
Tíðindaskriv 17 september 2018
Í samband við at kjølurin á nýggja havrannsóknarskipinum var strektur var sokallað “Keel Laying Ceremony” í býnum Klaipėda í Litava í morgun.
Umframt umboð frá Havstovuni og MEST vóru eisini umboð fyri klassan og byggieftirlit við til hátíðarhaldið. Stjórin á skipasmiðjuni WBS, Vitalij Frolov, hevði eina stutta røðu eins og at stjórin á Havstovuni Eilif Gaard í røðu síni gleddi seg um týdningin, sum nýggja havrannsóknarskipinum fær fyri Føroyar og framtíð okkara.
Stjórin á MEST, Mouritz Mohr, hevði eina røðu har hann serliga frøddist um at síggja eina veruliga byrjan á arbeiðið.
Nýggju litirnir og endaliga sniðið varð eisini avdúkað á hátíðarhaldinum í dag – eins og myndirnar vísa. Á myndunum síggjast umboðini sum vóru til hátíðarhaldið.
Nýggja havrannsóknarskipið er 54 metrar langt og 13,6 metrar breitt. Tað er 10 metrar longri enn Magnus Heinason. Men við at gera eina hædd meira, so er víddin tvær ferðir so stór sum á Magnusi Heinasyni.
Tá skrokkurin er liðugur verður hann sleipaður inn á Skála, har skipið verður gjørt liðugt. Roknað verður við, at skrokkurin kemur inn á Skála á sumri í 2019 og at skipið verður liðugt í 2020.


text:
Jan Müller
18.12.2017 - 14:41
2018 kann gerast eitt tað besta árið í fleiri ártíggju hjá teimum stóru oljufeløgunum, metir kenda fyritøkan Goldman Sachs sambært Bloomberg. Men samstundis gera núverandi marknaðarviðurskifti tað torførari fyri minni feløg at klára seg á marknaðinum. Eitt nú gera lægri oljuprísir tað trupult hjá teimum smærri oljufeløgini at standa seg eins væl í kappingini.
Goldman Sachs heldur, at ein lægri oljuprísur hevur samanlagt saman við lækking av útreiðslunum í oljuídnaðinum skapt eitt umhvørvi, har bert tey stóru oljufeløgini kunnu kappast. Ein av stjórunum í íløgubankanum, Michele Della Cigna, heldur, at tey stóru oljufeløgini, ”gigantarnir” ella ”risarnir”, sum tey eisini plaga at verða nevnd, fara økja um inntøkurnar og standa seg betri enn teir hava gjørt seinastu 20 árini.
Tá oljuprísurin var á 120 dollarum fyri tunnuna, varð meira pláss fyri smærri oljufeløgum. Nú hann er bara helvtina av tí, eru tað tey stóru oljufeløgini, sum klára seg best.
Kelda: Energy Watch


text:
Hvítusunnudag 20. mai 2018 varð fyrsta Ebbu-virðislønin latin í auluni á Finsen. Virðislønin á 25.000 kr. verður latin ungum rithøvunda, sum hevur víst serligar gávur.
Fyrsta EBBU-virðislønin varð latin Beini Bergsson, fyri yrkingasavnið, "Tann lítli drongurin og beinagrindin."
Grundgevingin
Grundgevingin fyri at Beinir er virðiligi móttakarin av Ebbu-virðislønini 2018 er:
Beinir Bergsson sýnir í verkinum, Tann lítli drongurin og beinagrindin stórt dirvi, málsligar- og skrivligar førleikar, hugflog og evni at skapa vón og bata úr sorg. Við skriftini at lata lesaran inn í ein heim, ið er mongum kendur, eins og hann er mongum ókendur. Við yrkingasavninum verður lesarin leiddur á eina ferð, har stóru kenslurnar, óttin og ræðslan ganga hond í hond vid vónini, gleðini og dirvinum til at tora at seta seg niður at hyggja at tí, ið fyriferst. Á henda hátt at viðgera lívsins avbjóðingar á ein skapandi, mennandi, læruríkan ikki sentimentalan hátt, og harvið geva, ikki bert sær sjálvum, men eisini lesaranum, ein møguleika at finna orð, id viðgera hesi truplu evni. At hava hetta yrkingasavnið á føroysku bókahyllini er ein gáva, ið ikki kann undirmetast, tí hvussu kunnu vit finna linna, ugga, læra ella endurskapa úr upploysnini, um slík verk og tilfar ikki er tøkt?
Hóast evnið í savninum er sjúka og deyði, ótti og sorg, ber savnið samstundis vónina í sær. Lyktin, ið megnar at lýsa upp myrkrið er tendrað í savninum, og ikki bert lýsir hon vegin út úr tí umfevnandi myrkrinum, hon varpar samstundis ljós á ein heim, ið alt ov sjáldan verður upplýstur.
Vit eru fegin um at lata Beini fyrstu Ebbu-virðislønina, og meta, han er ein sera virðiligur móttakari. Ein ungur, gávaður, djarvur høvundi, ið longu hevur ríkað okkum og okkara bókmentaheim, og sum vit vóna, framhaldandi fer at geva okkum nógvar ríkandi lesiupplivingar, lærdóm og ljós í og úr myrkrinum.
Ebba Hentze var ein serlig kvinna
Røðan, sum Sissal Kampmann, nevndarlim í Rithøvundafelag Føroya, helt áðrenn handanina:
Kæru áhoyrarar,
Unga bókmentin er vegvísarin, ljósið inn í framtíðina, ljósið, id lýsir inn í myrku hornini, undir sofurnar, undir vegakervið, afturum tapetið, inn undir væðingarnar, inn í skýmaskotini, allastaðni har vit ikki síggja við berum eygum..
Unga bókmentin er lykilin inn í viðurskifti í landi okkara, millum íbúgvar okkara, sum vit annars ikki høvdu haft atgongd til. Og uttan hesa atgongd ber ikki til at betra, broyta ella at bróta upp úr nýggjum.
Unga bókmentin er á tremur av nýggjum møguleikum, og vónandi eisini av iva, vreiði, uppreistri, uppsangi, ynskjum um broyting og ein lyftur fingur til tað stíva, keðiliga, stagneraða samfelagið, vit eru sovnaði inn í, og tískil áttu at vakna úr.
Unga bókmentin er eisini tær stóru kenslurnar, stóru ivanir, óttin, sorgin og missurin. Eisini er hon kærleikin, vónin, trúgvin og áræði. Evni, vit eiga at fevna og viðgera í skriftini, í føroysku skriftini, so vit læra og lesa av hondum, id hava nortið sama flag, sum vit sjálvi.
Uttan ungu bókmentina fáa vit ikki innlit í, hvat rørir seg millum tey, ið skulu taka yvir, millum tey, ið eiga frískar hugsanir, millum tey, ið skulu vísa á, hvønn veg, rákið fer, ættin liggur.
Ebba Hentze var ein serlig kvinna, við serligum tokka til bókmentinar. Hetta eru vit, sum eru savnaði her í dag, har Ebbu-virðislønin verður handað á fyrsta sinni, vitni til, tí uttan hendan tokka og uttan Ebbu var sjálvsagt ongin Ebbu-virðisløn og tískil onki hátíðarhald.
Sum flestum kunnugt, var Ebba fødd, alment, í 1930, ættleidd til og barnvaksin á Tvøroyri. Ebba tók studentsprógv av Statens Kursus í Keypmannahavn í 1950. Hareftir fór hon á lærda háskúlan í Keypmannahavn, har hon las bókmentafrøði og málfrøði. Undir lesnaðinum fekk hon fleiri ferð tillutað styrk til lesnað á lærdum háskúlum í Uppsala, Wien, Rom og í Sorbonne, og júst hetta, at uppliva heimin var ein áhugi Ebba hevði, og hon ferðaðist nógv alt lívið.
Ebba debuteraði vid einstøkum yrkingum í danska tíðarritinum, Hvedekorn í 1953. Harumframt skrivaði hon fleiri stuttsøgur, ið vóru prentaðar í Politikens Magasin. Í 1985 gav hon týdningarmikið ískoyti til føroyska kvinnubókmentina vid yrkingini, Kata, ein seinkaður nekrologur. Yrkingin snýr seg um eina kvinnu, sum gevur upp dreymir sínar um at fáa eina útbúgving, tí hon er noydd at taka sær av yngru sytstkum sínum, eftir mamman er deyð.
Ebba starvaðist sum forlagsráðgevi fyri donsku avísina, Politiken og sum bókmentaráðgevi fyri Gyldendal. Harumframt starvaðist hon sum fríyrkisfólk fyri danskt, svenstk og føroyskt útvarp.
Ein týðandi partur av mentanarlívinum
Ebba flutti aftur til Føroya seinna part av sjeytiárunum, har hon bleiv ein týðandi partur av bókmenta-, lista- og mentanarlívinum her á landi. Millum annað var hon limur í úrvalsnevndini til Norðurlendsku Bókmentavirðislønina.
Ebba Hentze var ein fjølltáttaður og viðurkendur høvundi, sum skrivaði bæði barnabøkur, stuttsøgur og yrkingar. Mest kend var hon tó fyri sítt virki sum týðari. Gjøgnum árini hevur Ebba umsett eitt ótal av bókum til danskt úr enskum, týskum og svenskum, men mest úr føroyskum. Hennara íðna virki við at umseta føroyskar bøkur hevur havt ómetaligan týdning fyri kunnleika til og útbreiðslu av føroyskum bókmentum í Danmark og hinum norðurlondunum, og hevur hon gjørt eitt megnararbeidi í týdingunum av verkum eftir m.ø Jóanes Nielsen.
Ebba livdi fyri, við og í bókmentunum, og tað eru tey, sum kendu hana, og eisini vit, nevndin í Rithøvundafelagnum, fullgreið yvir.
Ikki bert í almenningi, men eisini heima í privatinum, bar lív hennara brá av orðinum. Lítlu húsini, miðskeiðis í Havnini, har Ebba búleikaðist, árini frá hon kom aftur til Føroya í sjeytiárunum til sín deyð, vóru bókstaviliga talað á tremur vid bókum, bløðum, pappírum, lepum og diskettum við meira. So mikið nógv tilfar var talan um, at tad satt at siga nærum var ógjørligt at fáa yvirlit yvir samlaðu nøgdina og innihaldið. – Eisini var tað ein avbjóðing í mun til varðveitsluna og innsavnina av hannara skrivliga arbeiði, at lepar, pappírsørk við meira lá goymt tey mest óhugsandi støðini í húsunum. Men tað var eitt slag av ævintýri at koma innar í henda heimin, inn í henda spennandi heim, inn í hetta livaða lívið. Ikki minst var tað vid eydmýkd og virðing fyri einum sera serligum persóni, at vit fóru á ferð gjøgnum hesa labyrint av tonkum og virksemi.
Ráð og vegleiðing til teir yngru rithøvundarnar
Umframt sítt víðfevnda virksemi sum rithøvundur og týðari legði Ebba stóran dent á at veita yngri høvundum ráð og vegleiðing. Tá ið hon skrivaði testamenti, hevði hon eisini rithøvundar og serliga teir yngru rithøvundarnar í huganum. Í testamentinum stendur soleiðis skrivað:
“Eftir mín deyð skal Listasavn Føroya arva málningar og onnur mynd¬listaverk, sum eftir meg eru. Annað, sum er eftir meg, herundir pengar, bøkur og allar aðrar ognir, skal Rithøvundafelag Føroya arva at nýta til stuðul til ungar rithøvundar, ið hava sýnt serligar gávur. Somuleiðis skal Rithøvundafelag Føroya til sama endamál arva øll rættindi míni sum rithøvundur, herundir framtíðar inntøkur frá danska bókasavns¬grunninum.”
Við hesum í huga setti nevndin fyri Rithøvundafelag Føroya 26. november 2017 á stovn Ebbu-virðislønina, við krónum 570.155,54 á konto, og fyri fyrstu ferd í heimssøguni, verdur Ebbu-virdislønin nú handad ungum høvunda, ið hevur sýnt serligar gávur. Avgjørt var at lutað peningin í 25.000 krónur partar, og tískil er og verður Ebbu-virðislønin hesa upphæddina, so leingi ”lager haves”.
Dirvi, nýhugsan og broyting
Ebba var ein serlig kvinna, og hevði sín serliga hátt at liva og virka á. Hon hevði eisini sín serliga hátt at siga sína hugsan á. Hon tóktist ikki bangin fyri at gerast illa lýdd fyri at siga, hvat hon helt um ymisk vidurskifti ella um fólk. Liviháttur hennara var øðrvísi enn hjá teim flestu, og hennara uppreistrarandi, annaðleiðis og djarvi háttur at liva á hevur eisini haft ein kostnað bæði so og so.
Men tó so, helt hon fast í tí, hon metti var hitt rætta, og hvør er tí betur skikkaður til at leggja navn og pening í eina virðisløn til ungan, gávaðan høvund enn júst hon? Ebba stóð og livdi fyri broyting, framskygni, dirvi, nýhugsan og hevði ein atburð, ið við penum ordum segdi, ”fuck you” til viðurkenda samfelagið. Hon risti posan og skapaði ravagu, og ravaga skal til, so samfelag og menniskju ikki stirðna.
Samstundis var hon bleyt og full av heitum kenslum, hvørt vit eisini lesa í hennara víðagitnu Antoniubókum og í teim vøkru kenslubornu yrkingnum, hon skrivaði.
Harumframt var hon mentor fyri mangan høvundan, og var samstundis hollur samrøðufelagi og góður, dyggur, dugnaligur og erligur ritstjóri fyri mangar av okkara bestu høvundum, ið nýttu hennara førleikar í samband vid bóka- og yrkingaútgávur.
Ebba hevði verið errin
Ungi høvundin, ið hevur sýnt serligar gávur, og hin fyrsti at taka ímóti Ebbu-virðislønini hevur tað dirvið, ið skal til, fyri at taka upp svár evni, ið lívið eisini rúmar. Evni, vit helst vildu verið fyri uttan. Evni, ið eru so trupul at rúma hjá okkum menniskjum, at tað nærum er ógjørligt at arbeiða við teim, tí tey snúgva seg um sorg og um tap, men ikki minst um at reisa seg aftur. Men hóast avbjóðingarnar og tað megnartak, tað hevur verið at sett seg vid pappírinum at arbeiða við skriftini sum amboð og sum lummalykt út úr myrkrinum, hevur hann givið okkum lesarum innlit, lærdóm og møguleika at finna orð, um okkara egnu orð ikki røkka. Eitt arbeiði, Ebba hevði verið errin av at sæð eitt ungt menniskja avrika. Eitt arbeiði, ið borgar fyri góðsku og fyri at vit hava nógv áhugavert í væntu frá høvundanum í framtíðini.
Nærri er at lesa um EBBU virðislønina her
.


text:
Við egnari MC
Finn prísin og bóka ferðina til Danmarkar á netinum - tað er lætt og einfalt
Koyr motorsúkkluna umborð á Norrönu, njót friðarligu tíðina áðrenn motorvegirnir verða royndir. Føl suðið í kroppinum á stóru og breiðu motorvegunum ímeðan stórbýirnir og smáu bygdirnar í Evropa bíða eftir tær. Evropa er fantastiskt um summarið - veðurlagið, fólkið, náttúran, you name it! Hópin av møguleikum til hugna og stuttleika meðan motorsúkklan bíðar til tit fara drønandi víðari til næsta stopp.
Øllum hesum ert tú bara 36 tímar burtur frá, so slepp tær avstað!


text:
Orð: Mikkjal á Ryggi
Lag: Vísulag (Lívligt er á bønum í dag)
1. Sólin setir á Líðarhús
hásummardag,
hvør neytakona so kvik og fús
tá tekur sítt bið og fer av stað.
2. Vesturskinið brennir so lýtt
sólbjartan dag,
sveittin streymar á kinnum strítt
og flýtur um háls og herðablað.
3. Tjøldur heilsa so mælsk og blíð:
“Klipp! Góðan dag!”
Hoyr nú, oman úr høgu líð
so hugnaligt ljómar mæ mæ mæ!
4. Mjólkin strálar í skjólu – surr –
signaðan dag;
snípan stoytir sær – burr rurr rurr –
og hækkar seg – kipp kipp kipp – so glað.
5. Fylið leikar á fløtu kátt
grasmett í dag;
dyllurnar fyllast so javnt og smátt,
so ragga vit heim um Neytavað.
6. Mangan gingu vit galna leið
kavmyrkan dag,
leitaðu leingi og funnu ei,
sjálvt lættasta sinnið lúgvar tað.
7. Grasið er so vátt og sítt
sirmtungan dag,
neytafylgið strýkur so vítt,
tá tvassa vit tungt um tøssut flag.
8. Tætt er drivið, og tokan køld;
vanlukkulag!
Grísað verður alt í kvøld,
vit bera til hús tað tóma træ.
9. Regnið baldrar á biðiskinn
vindharðan dag,
druknar líka at kroppi inn,
tá kylir í kjøt tað kalda bað.
10. Áin brúsar so morreyð og grá
óveðursdag,
øgiligt er at halda á,
tá streymurin fussar upp um knæ.
11. Gildi vit í haganum
hava í dag,
rómafleytir í maganum,
so kvøða vit kátt í góðum lag.
12. Damur, ið virða okkum sum rusk!
Ringasta dag
fingu tit okkara strev og tusk,
tá komu tit heim sum stirðnað ræ.
13. Væl veri neytakonunum unt
gildið í dag!
Dreingir! Leita tit Føroyar runt,
tit finna ei betri kvinnuslag!


text:
Sverri Egholm
31.12.2017 - 13:27
Ítróttur > Ítróttur > Fótbóltur
30 ára gamli Andreas Lava Olsen hevur skrivað undir tvey ára sáttmála við Víking.
Andreas er ein av teiumum royndu leikarum. Hann hevur leikt 125 dystir í fremstu deildini og 11 dystir Europa League, eisini hevur Andras Lava Olsen royndir uttanlanda har hann hevur leikt fyri Frem Amager.
- Víkingur fegnast um at Andreas hevur longt sáttmála við felagið og sær fram til komandi ár við honum í hópinum, verður sagt á heimasíðuni hjá felagnum.
Sámal Erik Hentze hevur tvey tey seinastu árini verið venjari hjá felagsliðnum í Gøtu og Leirvík, men komandi kappingarár verður tað skotin Maurice Ross, sum fer at taka sær av besta liðnum hjá Víkingi.


text:
3. mai 1994Nr. 54
Kunngerð um at leggja eftirlits- og umsitingaruppgávur eftir umhvørvisverndarlógini til Umhvørvisstovuna, sum broytt við kunngerð nr. 90 frá 28. september 2007
Við heimild í § 35, stk. 2 í løgtingslóg nr. 134 frá 29. oktober 1988 um umhvørvisvernd hevur landsstýrið fyrisett:
§ 1. 1) Niðanfyri nevndu eftirlits- og umsitingaruppgávur hjá landsstýrinum verða lagdar til Umhvørvisstovuna:
1) Góðkenna heildarætlanir fyri spillvatn og geva boð sambært § 18, stk 2, taka upp samráðingar sambært § 18, stk 3 og gera reglur um innihaldið av ætlanunum sambært § 18, stk. 4,
2) taka avgerðir sambært § 20, stk. 1 og 2,
3) krevja mál um útstykking freistað sambært § 25,
4) taka avgerðir í málum viðvíkjandi serliga dálkandi virkjum, v.m. sambært § 26, stk. 3, § 28, 29, § 32 og § 34, stk. 1, 2, 3 og 5,
4a) 1) hava eftirlit við treytum í loyvum og góðkenningum sambært § 36, nr. 3,
5) atgongd til almennar og privatar ognir sambært § 39,
6) umbønir um upplýsingar eftir § 40 stk. 1 og boð um at fremja kanningar ella lata tilfar eftir § 40, stk. 2,
7) hava eftirlit við dálkingarstøðuni í landinum sambært § 42,
8) broyta treytirnar fyri góðkenningina ella loyvinum hjá einum virki eftir § 46,
9) fremja kortlegging av óljóði sambært § 48, stk 1,
10) fremja kortlegging av dálkingarstøðuni og trýstið frá teimum einstøku dálkingarkeldunum sambært § 49,
11) fremja kortlegging av luftdálkingini sambært § 50,
12) gera eina ætlan fyri góðskuni av vatnøkjunum í landinum sambært § 53,
13) gera ætlan fyri støðu av virki v.m. sambært § 54,
14) gera kortlegging av fyribeiningini av burturkasti sambært § 56, stk. 1 og gera reglur eftir § 56, stk. 2,
15) gera ætlan um fyribeining av burturkasti sambært § 57, stk. 1, og taka avgerð ella gera reglur sambært § 57, stk. 2, gera reglur um burturkastskipanir sambært § 57, stk. 3, taka avgerð ella gera reglur um skyldur kommununnar at stovna ella fara upp í felagskommunalar fyritøkur sambært § 57, stk. 4, og áseta avgjøld eftir § 57, stk. 5.
§ 2. 1) Landsstýrið kann geva Umhvørvisstovuni nærri boð um, hvussu eftirlits- og umsitingaruppgávurnar, sum eru lagdar til starvsstovuna, skulu útinnast.
Stk. 2. 1) Landsstýrið kann gera av í hvønn mun umsóknir, sum eftir higartil galdandi reglum skulu avgreiðast av landsstýrinum, skulu avgreiðast av Umhvørvisstovuni.
§ 3. Henda kunngerð kemur í gildi dagin eftir, at hon er kunngjørd.
1) Broytt við kunngerð nr. 90 frá 28. september 2007, har § 15 er soljóðandi: “Henda kunngerð kemur í gildi 1. oktober 2007.


text:
Milk & Co.
Milk & Co. vita at góð heilsa og eydna hjá barninum er altýðandi hjá foreldrunum. Tað er einki verri enn tá húðin á barninum er øst, turr og skriðar. Tað kann merkja ampa og órógvaðan náttarsvøvn, ofta fyri alla familjuna. Tað er tí at Milk & Co. hava skapt Milk Baby, sum er gjørt úr tí mest náttúrliga og røktandi tilfarinum sum gjørligt.
Tilfar frá Melbourne, Australien. Tilfar tú kanst líta á. Tú kanst vera sikkur í, at Milk Baby koyrur eitt smíl á varrarnar hjá øllum.
Skapt frá teirra beinleiðis kunnleika sum foreldur; framleiddu Michael & Lindy Klim húðrøktar røðina sum tú kanst føla teg tryggan við at brúka á tey sum hava mest týdning fyri teg. Milk Baby bleiv framleitt, soleiðis at tú kanst hava atlit á tær framúr góðu løturnar í lívinum. Milk Baby - gjørt av øllum tí góða náttúrliga tilfarinum.


text:
A-landsliðið hjá kvinnum spældi seinnapartin sín seinasta dyst í EM-kappingini á hesum sinni, ið var móti Svøríki í býnum Orebro.
Frammanundan vóru spælararnir greiðir yvir, at uppgávan fór at verða ógvuliga trupul. Tað var heldur einki at ivast í frá dystarbyrjan, hví Svøríki telist millum heimsins bestu lið í kvinnuhondbólti. Sviar koyrdu á við fullari ferð frá fyrsta bríksli og eftir lítla løtu vóru tær á odda 5-0.
Føroysku leikararnir stríddust og vardu kortini væl fyrstu løtuna. Tað var tó sera torført at spæla seg ígjøgnum svensku verjuna og koma til góðar skotstøður. Miseydnaðu álopini vórðu revsaði alt fyri eitt av skjótu svensku leikarunum. Tá farið var til hálvleiks var støðan 17-4.
Føroyar komu til fleiri skot í seinna hálvleiki við Marionnu Geirsdóttir Eystberg á odda. Tað var tó í heilum at tað síðsta manglaði av frekleika hjá leikarunum, umframt at opnir møguleikar vórðu brendir. Endaliga úrslitið gjørdist 32-13.
Málskjúttar:
Marianna Geirsdóttir Eystberg, 6
Durita Christophersen Jojic, 2
Bjarta Osberg Johansen, 1
Turið Arge, 1
Agnas Olsen, 1
Maria Halsdóttir Weyhe, 1
Heidi Maria Akselsen, 1


text:
Ella lat meg heldur byrja við at siga, at her eru av bestu umstøðum til skjóta svimjing. Góður hylur, sólskin, skjótt vatn og góður stemningur. Og tveir kúllar í stórform. Men fyriskipanin er farin heilt í kluddermudder, vist nokk tí at ‘tað er so tey gera her í Serbia’.
Elektroniska talvan er risastór og flott, men stóð bara og blunkaði febrilskt inntil tey sløktu fyri hana (ella kanska hon doyði heilt?). Tráðleyst internet skal koma, og hevur skulað komið seinastu tríggjar dagarnar, men er har tó ikki. Elektroniska tíðarskrásetingin riggar so illa, at tey ongar millumtíðir kunnu gera, og harvið reyk metið hjá 200 frí faktiskt í prinsippinum (við tað at hann svam metið sum partur av 400 frí, og vit jú tí vælsagtans mugu hava eina offisiella millumtíð, um metið skal kunna góðtakast).
Vit bíðaðu í 1½ tíma ella so frá tíð at Kári hevði svomið, til ein úrslitalisti kundi fáast frá teimum. Havi sæð kopimaskinuna, og hon er í krisu. Tónarin svansar alt til. Vit báðir Jón Brian sita við síðuna av tveimum damum frá British Institute of Sport, sum brúktu tveir dagar upp á at fáa streym til síni kamera (tær gera analysur fyri bretska svimjing). Tær hava ‘lánt’ tvær parasollir úr eini park nærhendis, so at tær ikki (sum vit báðir) mugu sita og snerkjast í sólini.
Eg mátti lána eitt stopp-ur frá Bjarnasyni nú her á døgverða, so at vit báðir Jón Brian hava okkurt at halda okkum til, ífall at talvan heldur ikki riggar nú seinnapartin. Eri eitt sindur flóvur um ikki at hava tikið eitt við sjálvur; men heilt erligt, eg stóð við tí í hondini í Føroyum, og hugsaði at “nei, tað er s’gu for hysteriskt Rókur”.
Mediarúmið hevur heldur einki internet. Men har er airconditioning, og tí rættiliga populert allíkavæl.
Fyrsti riðil í morgun mátti steðgast við tjóvstartsbandinum, av tí at onkur hevði floytað tær í gongd uttan at checka við elektronisku tíðtakanina. Men tað sigur kanska nakað um tann hóast alt góða stemningin, at hetta var einasta løta sum eg legði til merkis at áskoðararnir brokkaðu seg. Og her eru altso nógv fólk. Einir 650 svimjarar, umframt hjálparfólk og rættiliga nógvir áskoðarar.
Men hvat, fólk eru fitt, og vit føroyingar eru vanir við sovorðið. Eg blívi við við at hugsa um Rhodos, tá ið okkurt ikki riggar her. Og um hvussu gott tað tó so gekk har, hjá okkum føroyingum, meðan teir meira ordiligu bretarnir rullaðu runt í frustratión. Vit yvirliva nokk eisini hetta 🙂


text:
Į rįšstevnuni "Vit vilja gera mun" ķ Noršurlandahśsinum 8. mai skipar Almannaverkiš fyri kjaki um rśmliga arbeišsmarknašin. Spurningurin, sum settur veršur, er um taš er uppgįvan hjį Almannaverkinum at skapa rśmliga arbeišsmarknašin ella um arbeišsgevararnir eisini hava ein part av įbyrgdini.
Tališ av fólki, sum missa sambandiš viš arbeišsmarknašin,
er ķ stórum vųkstri, samstundis sum arbeišsloysiš er ķ botni. Ķ dag eru fleiri
enn 700 fólk ķ skipanini hjį Almannaverkinum, sum į ein ella annan hįtt verša
bólkaš undir heitinum "Arbeišsfremjandi tiltųk". Tališ skal sķggjast
ķ mun til, at fyri fįum įrum sķšani vóru umleiš 300 fólk ķ hesum bólki.
Kostnašurin av kontuni er meiri enn tvķfaldašur seinnu
įrini soleišis, at ķ dag er kostnašurin av arbeišsfremjandi tiltųkum hjį
Almannaverkinum umleiš 50 milliónir krónur.
Tey fleiri enn 700 fólkini, sum ķ dag eru ķ skipanini, kunnu illa bólkast undir einum, tó at tey ųll hava taš til felags, at tey hava eina heilsutengda orsųk til at sųkja sęr hjįlp. Orsųkirnar fevna vķtt - frį kropsligum breki, til sįlarligar sjśkur, menningartarn og strongd. Felags fyri fólkini er eisini, at tey sųkja sęr hjįlp frį Almannaverkinum til lķvsins uppihald.
Vųksturin av fólki ķ arbeišsfremjandi tiltųkum hjį Almannaverkinum reisir fleiri spurningar, sum kjakfundurin hevur til endamįls at venda:
- Taka sosialu veitingarnar įbyrgdina, fyri lķvsins uppihaldi, frį borgaranum?
- Vķsir arbeišsmarknašurin fólki viš trupulleikum frį sęr?
- Dettur ein partur av fólkinum nišurķmillum ķ modernaša effektiva samfelagnum?
- Eigur skślin ķ stųrri mun at śtbśgva ųll slųg av fųrleikum?
- Er taš ein natśrlig gongd, at almennu skipanirnar mugu bera einum vaksandi parti av fólkinum?
- Kunnu vit sum samfelag venda gongdini?
Trygdarnet ella leinkja
Sosialar skipanir eru tvķeggjašar. Tį tann eina sķšan er
eitt sosialt trygdarnet undir borgaranum, so er hin sķšan ein vandi fyri, at
skipanin tekur įbyrgdina fyri egnum lķvi frį borgaranum. Tęnasta og skylda,
tilboš og ręttindi eru nakrir av somu mótsetningum, sum sosialu tęnasturnar
arbeiša viš. Eru veitingarnar trygdarnetiš ella leinkjan, sum festir.
Ķ dagsins samfelagi hevur einstaklingurin ynski um hųgt livistųši viš góšari śtbśgving, góšum arbeiši, hśsi og familju. Men ķ hvussu stóran mun er taš uppgįvan hjį almennu skipanunum, at ganga hesum ynski į mųti fyri borgaran?
Ķķtųkiliga kann spyrjast um einstaklingurin skal frķtt kunna velja į ųllum almennum hyllum fyri at sųkja ta góša lķviš, ella um skipanin ķ stųrri mun skal avmarkast til eitt minsta mark fyri uppihaldi av lķvinum.
Vinningur og effektivitetur rįša
Men samstundis kann eisini spyrjast um arbeišsmarknašurin
rennur undan sķni įbyrgd ķ trįanini eftir vinningi og effektiviteti. Eru
treytirnar fyri at standa seg į arbeišsmarknašinum voršnar so haršar, at bara
tey sterkastu yvirliva?
Hava arbeišsgevararnir ikki eisini įbyrgd at skapa rśm ķ
sķnum virki fyri teimum, sum ikki jśst passa nišur ķ fżrakantašu kassarnar ķ
Excel - arkinum?
At kjakast koma:
Ųll eru vęlkomin į kjakfundin og į rįšstevnuna "Vit vilja gera mun". Les meira um rįšstevnuna her.
Dagfųrt 15.05.15: Leinkja til upptųkur av kjakinum um rśmligan arbeišsmarkna kann sķggjast her


text:
Pætur Albinus 09.08.2018 (20:11)
Everton keypir aftur í Barca
Fyri góðari viku síðani keypti Everton franska bakkin í FC Barcelona, Lucas Digne, fyri 150 milliónir krónur, og nú er enska felagið aftur til handils hjá sponsku meistarunum. Teir hava keypt ein afturat og síðani leigað ein triðja.
Everton hevur keypt kolumbianska verjuspælaran, Yerry Mina, fyri 224 milliónir krónur. Hann kostaði FC Barcelona ein triðing av tí, tá ið hann so nýliga sum í januar varð keyptur úr brasilska Palmeiras.
Venjarin hjá FC Barcelona, Ernesto Valverde, hevði longu boðað frá, at 23 ára gamli Mina ikki kundi vænta sær spælitíð komandi kappingarár, men í sáttmálanum er tó ein treyt um, at FC Barcelona kann keypa hann aftur.
Umframt Yerry Mina, so hevur Everton eisini leigað André Gomes. Leiguavtalan við 25 ára gamla miðvallaran er galdandi í eitt kappingarár, og Everton skal rinda FC Barcelona 15 milliónir krónur umframt lønina hjá spælaranum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Parykkar fáast so at siga í alskins longdum og litum, krylluttir ella slættir. Eg liggi inni við eini goymslu av parykkum, og av teirri orsøk er tað møguligt hjá tær at royna parykkarnar. Goymslan fevnir um alt frá maskinframleiddum parykkum til hondgjørdar parykkar. Støddin fevnir um alt frá XS-XL.
Parykkkar úr ektaðum hári og fibur
Hjá Salong Fríðgerð eru parykkar í alskins góðsku og sniðum. Eg havi hópin av parykkum á goymslu, báði úr fibur og úr ektaðum hári. Parykkar finnast í fleiri ymsum sniðum, litum, longdum og hársniði, sum lættliga kunna klippast til, soleiðis at parykkurin passar júst til tín. MØGULEIKI ER AT ROYNA YMSAR PARYKKAR.
Sniðgev tín egna parykk
Eg havi meiri enn 25 ár av royndum við parykkum. Eg kann gera tær ein sergjørdan parykk eftir máti og høvdaformi, somuleiðis finna lit, refleksir, krúllut/slatt, stutt/langt - alt eftir tínum tørvi. Parykkar kunna vera gjørdir av heilparykki, toupe ella minni hárdeilum - júst eftir tínum tørvi. Um tú brúkar parykk dagliga, er alneyðugt at hann situr væl á høvdinum.
Trygg tilvera
Tá tú roynir parykkar hjá Salong Fríðgerð, gongur tað fyri seg í einrúmi. Her fær tú møguleikan fyri at royna ymsar parykkar - og turrikløð. Eg taki mær góða tíð til tín, og tú hevur sjálvandi eisini møguleika fyri at taka ein av tínum góðu við tær, sum stuðla tær í valinum.


text:
Pannukøkulagkøkan
Bókaklubbin
- Síður: 24
- Útgávuár: 2017
- Upprunamál: svenskt
- Innbinding: heft
- Rithøvundur: Sven Nordqvist
- Myndir: Sven Nordqvist
- Týðari: Niels Jákup Thomsen
Ein sera lívlig og skemtingarsom søga um tá ið Pettson gamli bakaði pannukøkulagkøku til Findus, fressin, ið fyllir tríggjar ferðir um árið. Pettson er óvanliga umhugsin og góður av sær. Tað veit Findus, men grannarnir halda ikki so ...
Hetta er fyrsta bókin um Findus og Pettson. Ein stuttlig og lívsjáttandi bók við heilskapaðum persónum, lýstir við kærleika.


text:
Í gjár fylti Pizza 67 tjúgu ár, í hesum sambandi vórðu pitsur seldar fyri 20 kr., og nógv nýttu høvið at støkka inn á gólvið.
Longu ein tíma áðrenn dyrðnar lótu upp, stóðu fólk og bíðaðu, og fram til kl. 20, tá deiggið var uppi, var trappan full av svongum pizzagestum, ið tilsamans ótu 1.335 pitsur.
Hetta merkir at fyri hvørji 22 sekund fór ein pitsa um diskin, og hetta man vera nýtt føroyskt pitsa met. Í øllum førum er tað greitt Pitsa 67 met.
Innkomni peningurin: kr. 26.700,- bleiv brúktur longu í dag. Tá Ann-Margit Danielsen, tænastuleiðari í Pizza 67, handaði peningin, sum eina føðingardagsgávu til Beran, ið er sjálvhjálparbólkur fyri børn og ung, ið hava mist onkran kæran.
Oddvør Poulsen, dagligur leiðari í Beranum, fegnaðist, sum vera man, um gávuna, og ynskti Pizza 67 til lukku við degnum, við lyftinum um, at hesir pengar skuldu brúkast til eitt gott endamál.


text:
Ro-ro-farmaskipið MYKINES varð skrásett í føroysku altjóða skipaskrásetingini FAS í dag. Skipið er 18.979 GT og skal sigla við farmi millum Ísland, Føroyar og Evropa. Hetta er fjórða skipið hjá Smyril Line, ið er skrásett
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er bara eitt verri enn, at fólk tosa um ein. Tað er, at eingin tosar um ein"
Oscar Wilde


text:
’Maersk Genoa’ rendi á farmaskipið ’Dan Fighter’ í Westerschelde-áarmunnanum týsdagin. Tað skrivar World Maritime News. Tað 10.000 TEU stóra bingjuskipið fekk skaða á hekkuna oman fyri vatnskorpuna. Ikki er greitt, hvussu stórur skaðin á ’Dan Fighter’ var
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard


text:
Enn eitt lagasavn eftir Marianne Clausen er komið. Almenn framløga í Norðurlandahúsinum fríggjadagin 24. august 2012, kl. 19.30. Í bókini eru øll tey føroysku skjaldur, sum til hevur borið at fingið fatur á. Nógv av hesum eru síðan 1902 sungin inn á fonograf og bond, og burtur úr hesum tilfari hevur Marianne valt 331 løg, […]
Ólavsøkuskráin er nú komin, og fæst ókeypis í flestu størru handlum í Havn og við Snarskivuna. Tað plagar at vera stórur áhugi at ogna sær eitt eintak, men um so er at tey prentaðu eintøkini verða uppi, so eru ikki allar súður syftar, tí til ber eisini at taka niður Ólavsøkuskránna sum pdf-fílu frá Tórshavnar […]Halt á at lesa …
Tað kemur meira enn so fyri, at okkara kundar sita og bíða eftir at vit verða liðug við at fínpussa ella kannað eitthvørt, og hava vit higartil í teimum førum givið teimum ein kaffimunn, onkra frukt, eina áhugaverda bók at lesa í, ella boðið teimum at njóta eina løtu úti í havanum, um veðrið er […]Halt á at lesa …
Í desember mánaði í fjør varð ein blátíta skrásett í garðinum uttanfyri hjá Gramar á Bergsvegi. Umstøðurnar at taka mynd av henni vóru avgjørt ikki av tí besta, við tað at tað sum umráddi var at fáa myndina, uttan at styggja fuglin burtur. So mátti góðskan koma í aðru røð. Sostatt varð myndin tikin út […]Halt á at lesa …
Í eina tíð hevur nýggi stovnurin Nám arbeitt við at gera eitt nýtt føroyskt atlas, og hevur nakað av tí sama orðaskifti tikið seg uppaftur, sum tá Heimsatlasið frá 1993 kom út. Um eitt ár ella so fæst at vita, hvørjar broytingar verða í mun til verandi atlas. Á framsýningini hjá Námi, sum er at […]Halt á at lesa …
Tónleika-, myndalista og skaldaverkið “Veiða vind” fyrsta útgávan hjá NámHalt á at lesa …
Eftir væleydnaða framsýning í Nólsoy á Ovastevnu, varð avrátt eisini at hava eina framsýning í Havn í sambandi við at bókin kom út. Henda framsýning og framløga av bókini slapp at vera í frálíku hølunum sum verkstaðurin Steinprent hevur fingið á Skálatrøð. Fleiri talur vórðu hildnar, millum annað Kinna Poulsen, høvundur og Helena Dam á […]Halt á at lesa …
Grafiskt samskifti krevur ofta at tekstur verður nýttur. Sum lið í bøttum tænastustøði veita vit málsliga leiðbeining, ið fevnir um alt frá rættlestri til tekstagerð. Vit samstarva við fremstu teksthøvundar í landinum, eins og royndir týðarar taka sær av at týða tekstin til fremmant mál ella úr tí. Sum serstaka tænastu í sambandi við týðing […]Halt á at lesa …
Í sambandi við bókaútgávuna hjá Bókagarði um serstaka listamálaran Steffan Danielsen, skipaði Gramar saman við Bókagarði og Kinnu Poulsen fyri framsýning í skúlanum í Nólsoy á Ovastevnu 2009. Sera stórur áhugi var fyri framsýningini, sum Emil Thomsen, útgevari av bókini, eisini luttók í. Sí myndir frá framsýningini her.Halt á at lesa …
18. oktober 2007 varð bókin “Havsins hjarta” løgd fram úti í tí tá spildurnýggju kantinuni hjá landsstýrinum ytst úti á Tinganesi. Ikki var tað heilt av tilvild at bókaframløgan fór fram har, tí høvundurin er Gunnar Hoydal, rithøvundur og arkitektur, og hevur Gunnar staðið fyri innrættingini av kantinuni. Staðið var eisini sermerkt á tann hátt, […]Halt á at lesa …


text:
Heiðrik á Heygum (1983)
Heiðrik á Heygum er í yngsta ættarliðnum í føroyskari list. Eitt ættarlið, sum leitar eftir einum alheimsligum úttrykki og millum annað er hugtikið av teimum heimskendu listafólkunum, sum hava ein serligan hug til tað ótrúliga og ævintýrskenda. Samstundis er eisini tað sagt, ið hetta ættarliðið hevur felags. Tey ungu listafólkini leita sær til alla lukku í sera ymsar ættir.
Listin hjá Heiðrik á Heygum, sum millum annað hevur evni úr ævintýrheiminum, kann metast at vera psykologisk realisma. Kortini er tað ikki tað barnavinarliga ævintýrið, ið vit síggja í verkunum, men hinvegin ta sera vaksnu, kvølfullu, til tíðir óhugnaligu tulkingina av tí duldarfulla ævintýrheiminum. Mótsett ævintýrunum hjá børnunum vita vit avgjørt ikki, um tað góða fer at sigra at enda.
Í sínum ‘Alice in Wonderland’-myndum arbeiðir Heiðrik á Heygum í einum superrealistiskum, næstan barokkum myndamáli, og evnið er seksualitetur áveg til kynsbúning. Tær duldu trongdirnar og alt tað vesaliga og spírandi tykist hava størsta áhugan hjá Heiðriki á Heygum. Hann megnar serstakliga væl at fáa fram ein intiman heim, har hesar hóttandi síðurnar av lívinum verða viðgjørdar við stórum kenslusemi.
Áhugin fyri ævintýrunum og teirra óhugnaligu rangu er blandaður við sera ítøkiligum freudianskum tilvísingum í verkunum hjá Heiðriki á Heygum og tað fær meg, uttan at vita av tí, at hugsa um hugtakið hjá Freud unheimlich. Unheimlich kann umsetast til óhugnaligt, kanska tað óheimliga, men á týskum kann eisini heimlich merkja óhugnaligt. Tað ger, at unheimlich eisini kann merkja hugnaligt. Sostatt rúmar hugtakið unheimlich bæði tað hugnaliga og tað óhugnaliga. Haraftrat merkir heimlich loyniligt. Freud undirstrikar, at tað óhugnaliga er hvørki nýtt ella fremmant fyribrigdi, bert fortrongt. Tað veruliga óhugnaliga er, tá tað fortrongda vendir aftur.
Hugtakið unheimlich verður ofta knýtt til listina, tí hugtakið eins og list hevur við varðhugar at gera, og tí at estetikkur ikki einans viðger tað vakra, men eisini tað ræðuliga og ræðslusligna. Og tá orðið hevur so nógvar týdningar sum t.d. tað heimliga og óheimliga, tað hugnaliga og tað óhugnaliga, tað intima, tað trygga, tað privata, tað fjalda, tað loyndarfulla, tað svikafulla, tað ótespiliga, tað undarliga og tað nakna, kann orðið viðgera eina list, sum tann siðbundni estetikkurin illa megnar at lýsa.
Hóast eg ikki fari so langt við hugtakinum sum Freud, sum knýtir hugtakið unheimlich at einum grundleggjandi ótta fyri at verða geldur, eins og hann knýtti so at siga alt her í lívinum til, haldi eg, at nakrir at teimum týdningum, sum verða knýttir at unheimlich, kunnu nýtast í sambandi við verkini hjá Heiðriki á Heygum. Í øllum førum er ivaleyst hjá freudianarum og okkum øðrum at viðgera í verkunum hjá Heiðriki á Heygum.


text:
Víkingur - 07Vestur
Mótstøðuliðið sunnudagin er Víkingur, sum á greiða 1. plássinum í deildini hevur 42 stig. Á næstaftasta plássi liggja vit, við 16 stigum. Ein munur á 26 stig.
Tað kann tykjast sum ein møtumikil uppgáva, og tað verður tað eisini, tí Víkingarnir mugu átaka sær leiklutin sum greiðir favorittar.
Hóast stóra munin á stigatalvuni, so síggja hagtølini íkki heilt so ræðandi út millum hesi bæði nýggju feløgini. Okkara menn hava ofta fingið góð úrslit ímóti Víkingi, og fyrr í ár megnaðu vit at fáa javnleik 2-2 í Sarpugerði.
Heimaliðið hevði ikki færri enn tríggjar leikarar á landsliðnum, sum vann 1-0 ímóti Andorra, so talan er um eitt sterkt lið, men okkara vístu eisini styrki seinasta dyst, tá vit hálaðu ein javnleik heim í seinastu minuttunum, móti FM-kandidatunum úr Klakksvík.
Ken Fagerberg verður við aftur aftaná leikbann, og tað er ein mundandi styrkur fyri okkum.


text:
Uppgerð av avreiðingunum frá januar til og við oktober 2017 er nú tøk í hagtalsgrunninum. Har eru meira útgreinaðir upplýsingar, bæði á fiskaslag, nýttan reiðskap og keyparabólkar.
Hagstova Føroya» 23. november 2017
Viðmerking: Avreiðingar av feskfiski er uppgjørt í landaðari vekt, tvs. tað verður ikki lagt upp fyri, at nakað verður avhøvdað, annað kruvt og uppaftur annað bara ísað runt/óviðgjørt. Tað mesta er ísaður fiskur, tó eru tað nøkur skip, sum frysta umborð. Havast skal í huga, at avreiðingarnar siga einki um, hvussu stór royndin hevur verið.


text:
Telvararnir við hægsta styrkitalinum í Landsliðsbólkinum, Helgi Dam Ziska og Rógvi Egilstoft Nielsen, vunnu báðir í fyrsta umfari í FM-kappingini í talvi fyri einstaklingar í gjár. Helgi vann á Ólavi Simonsen og Rógvi á Hans Kristiani Simonsen. Á hinum borðunum var remis. Carl Eli Samuelsen og Sjúrður Thorsteinsson telvaðu javnt sínamillum, og sama gjørdu Rani Nolsøe og Rógvi Mortensen.
Annað umfar verður í dag. Byrjað verður aftur klokkan 14.00. Telvað verður í Finsen í Havn. Í alt eru 45 telvarar eru við í FM-kappingini. Kappast verður í fýra bólkum; landsliðsbólkinum, 1. bólki, almenna bólkinum og unglingabólkinum.
Landsliðsbólkurin
1.umfar (leygardagin 24. mars)
Rani Nolsøe – Rógvi Mortensen ½ – ½
Rógvi Egilstoft Nielsen – Hans Kristian Simonsen 1 – 0
Carl Eli Samuelsen – Sjúrður Thorsteinsson ½ – ½
Ólavur Simonsen – Helgi Dam Ziska 0 – 1
2. umfar (sunnudagin 25. mars)
Rógvi Mortensen – Helgi Dam Ziska
Sjúrður Thorsteinsson – Ólavur Simonsen
Hans Kristian Simonsen – Carl Eli Samuelsen
Rani Nolsøe – Rógvi Egilstoft Nielsen
Hanus setti stevnuna
Hanus Joensen, ein teirra, sum stovnaði Talvsamband Føroya í 1970, helt forvitnisliga røðu fyri fyrsta umfar í gjár, áðrenn hann flutti fyrsta leikin í talvinum millum Ólav Simonsen og Helga Dam Ziska. Røðan kann lesast niðanfyri:
Fyrst stóra tøkk fyri høvið at siga nøkur orð, nú FM-kappingin fyri einstaklingar 2018 byrjar.
Onkusvegna kann sigast, at eg eri á heimavølli í hesum Skálanum (Kommunuskúlaauluni, sum hon varð rópt). Eg havi staðið her í dagliga arbeiði mínum sum skúlastjóri við hendan talarastólin í gott og væl 20 ár. Uppi á svalanum eru tað málningar í løttum og ljósum strokum hjá Ingálvi av Reyni og Zacharis Heinesen. Her eru tað alheims kendu málningarnir hjá Williami Heinesen við kveikjan úr Sjúrðarkvæðunum, sum prýða rúmið.
Latið stórbæru listina, her hongur, kveikja tykkum hesar dagarnar.
Her í grannalagnum, Tórsgøtu 32, varð uppskotið til felagslóg Talvsamband Føroya gjørt í januar 1970 á nøkrum fundum. Teir, sum gjørdu hetta uppskotið, vóru Jákup Thomsen, Rubek Rubeksen og sj. Uppskotið varð samtykt á stovnandi aðalfundinum 14. februar sama ár.
Stovnanin av TSF í 1970 setti veruliga ferð í føroyska telving við FM-kappingum fyri lið og einstaklingar, altjóða viðurkenningum og altjóða luttøku her og har. Góðkendi limaskapurin í FIDE kom púra óvæntað upp á pláss, tó við bit og slit, við skrivum, tlf-samrøðum, ferðum og fundum við topparnar í europæisku talvorganisatiónunum – eldhugaða fyrsta forseta TSF, vinmanninum Jákupi Thomsen sála, at takka. Eitt bragd øðrum til fyridømis. Fyrsta altjóða viðurkenning føroyinga yvirhøvur á jøvnum føti við aðrar tjóðir.
Og longu sama ár vóru vit við til OL í Siegen, har tað vildi so væl til, at vit møttu sjálvum Ruslandi og vóru so nær við at skriva søgu, tá Thorstein Vilhelm kundi við rætta leikinum (16. leikur Ric7 við hvítum í enskari byrjan) tryggja sær javnleik móti Russlandsmeistaranum, Polugajevskij. Tíverri flutti Thorstein frúnna á c7 og Polugajevskij slapp við hvøkkinum.
Eg fekk ikki fríloyvi frá rektaranum á Læraraskúlanum (Martin Holm) at fara til OL í Siegen. ‘Annaðhvørt gongur tú í skúla her ella telvar tú!’ vóru boðini. Men í ‘72 var nýggjur rektari, og tá fekk eg fríloyvi at fara til OL í Skoplje. Ein fantastiskur túrur.
Við toki úr Keypmannahavn. Úr Beograd til Skoplje var tokið meir enn yvirfylt, eg var yngstur og mátti taka til takkar við at standa úti á gongini saman við einum hópi av ferðafólki í gjøgnumtrekki og øllum illum allan hendan langa veg. Tíverri gjørdist eg sjúkur av hesum túri og kom ikki fyri meg alla kappingina.
Jákup Thomsen og eg fylgdust yvir á hotellið. Har sótu 6 mans á einum garði í sólini uttanfyri hotellið. Jákup sigur við meg: ‘Kom, gakk aftanfyri meg, hesa løtuna fert tú ongantíð at gloyma!’ Hann gekk beina kós yvir til hesar menninar, tók í hondina á tí fyrsta, presenteraði seg Jákup Thomsen, President of the Faroese Chess Federation, og hin heilsaði høviskliga og svaraði Tigran Petrosjan. Eg fylgdi eftir og gjørdi tað sama. Her sótu teir allir kendu talvhøvdingarnir, fyrrverandi heimsmeistarar og komandi, sum tú bara kendi frá talvbókum og -bløðum, nú slapp tú enntá at heilsa og nerta við teir: Viktor Korchnoi, Vassilij Smyslov, Mikhail Tal, Anatolij Karpov og Savon. Hugsi tykkum ’Hanus á Kjalnesi’ og hann svarar Vassilij Smyslov, fv. heimsmeistari og kendur operasangari. Størri kundi tað ikki verða fyri ein ungan bóndason úr Kollafirði.
Av øðrum upplivingum kann eg nevna, at eg stóð við síðuna av, tá Petrosjan tapti sítt fyrsta olympiadutalv nakrantíð á órættiligan hátt. Tá høvdu talvklokkurnar ein vatnrættan pinn, sum datt av stórapinni, tá klokkan kom á 00. Men til alla ólukku fyri hann, fall pinnurin 1 knappan min. ov tíðliga 39. leik. Tá kundi ávísast. Hubner kravdi vunnið talv, og tað bleiv eitt øgiligt rok um hesa talvklokkuna. Niðurstøðan hjá yvirdómsnevndini var, at Petrosjan hevði tapt talvið, hóast klokkan var í ólagi, og hann stóð betur!! Tað vóru ikki mjúk orð, hann segði, tá hann fór skundandi út gjøgnum høllina.
Sum sagt eitt ótrúligt upplivilsi í allar mátar. Av øðrum upplivingum eru at nevna, at vit í tí eina dystinum møttu Virgen Islands, sum m.a. var mannað av hjúnunum Grumer. Eg telvaði móti manninum og Petur Eli Mikkelsen, sáli, ímóti konuni, sum var einasta kvinnan í opna bólkinum. Við til søguna hoyrir, at hon var komin so nær til at føða, at hetta bleiv síðsta talv hennara í kappingini, tí hon mátti á soppin – og so kom hon av Jomfrúoyggjunum aftrat..!!
Má leggja aftrat, at mín góði vinur Jákup var saman við øðrum talvforsetum flogin til Beograd til stórsligna móttøku hjá Tito, sjálvum ríkisleiðaranum í táverandi Yougoslavia. Jákup plagdi skemtandi at siga, at hann var einasti føroyingur, sum hevði heilsað upp á Tito – enntá á jøvnum føti, forsetarnir báðir!
Millum alt tað nógva, sum sett var í verk hesa tíðina eftir stovnanina av TSF, er brævtelvingin at nevna. Fleiri føroyingar luttóku tó í útlendskum brævtalvi frammanundan. Men nú varð sett á stovn føroyskt fyriskipað brævtelving við føroyskum teksti á talvkortinum, stórur áhugi við nógvum luttakarum. Nevni hetta, tí eg giti, at tað eru fleiri inni her, sum ongantíð hava hoyrt um hetta fyribrigdið, rætt og slætt tí teldutøknin langt síðani hevur ment okkum frá hesum talvslagnum, nú vit kunnu sita í Føroyum og telva snartalv móti einum, sum situr heilt yviri í Australia, um tað skal vera. Eg var uttanlands og spældi handbólt miðskeiðis í 70-unum og meldaði meg tí til føroysku talvkappingina í brævtelving, fyri at halda telvingina nøkulunda við líka. Gekk væl í hond, varð ein leikur fluttur um vikuna, og næstu vikuna kom svarið við postinum frá mótstøðumanninum, tvs. summi talv vardu umleið tvey ár. Tá vit koyrdu runt við toki til venjingar og handbóltsdystirnar, hevði eg ofta talvið/brævtalvini við mær. Hetta var rættiliga mennandi kappingarháttur, har tú fekk stundir at fara í dýpdina við talvinum. Tá eg kom heim aftur, meldaði eg meg til einstaklinga FM og vann kappingina júst her á hesum staði fyri .. júst 41 árum síðani.
Hóast nógv hevur verið telvað í Føroyum gjøgnum tíðirnar, so er felagstelvingin ikki so gomul her hjá okkum. Havnar Telvingarfelag, sum er vertur nú á páskum, hevur í ár eitt hálvrunt jubileum, nevnliga 95 ár á baki. Felagið varð stovnað 18. apríl 1923 og sigast má, at teir av sonnum hava brotið upp úr nýggjum hesi mongu ár.
Tað er ikki ov nógv at siga, at Havnar Telvingarfelag hevur verið flaggskipið í føroyskari telving stóran part av hesi tíð, tó onkur slaki hevur verið. Men tá hevur tað verið soleiðis, at onnur feløg hava traðkað til, sum td. hesi síðstu árini Sandavágs Talvfelag (ST). Og fyri eftirhondini nógvum árum síðani, var Kollafjarðar Talvfelag (KT) tað felagið, sum hevði flest lið í landskappingini og flestar virknar limir av øllum talvfeløgunum í landinum. Nú kunnu vit gleðast um, at hetta felag veruliga er komið við aftur, hugsi m.a. um altjóða talvkappingina, sum felagið saman við ST fyriskipaði í fjør í Kollafirði og nú endurtaka hesi somu í Sandavági í summar.
Longu árið eftir stovnanina gav Havnar Telvingarfelag (HT) út Talvbók á føroyskum við undirheitinum ‘Leiðbeiningar og reglur í telving’. Bókaútgávur tá í tíðini vóru sanniliga ikki gerandiskostur. Og sum framhald av hesum varð skipað fyri talvundirvísing, ið føroyameistarin og málfrøðingurin Tórarinn Evensen stóð fyri við flotta heitinum ‘ venjingar í talvfrøði’. Hetta fekk veruliga gongd á skipaða telving í Føroyum, og nógv talvfeløg vórðu stovnað kring landið.
Nakrar ferðir vóru vitjanir her av stórmeistarum. Kendastur av hesum var Baruch Wood, ið gav føroyingum steyp at kappast um, sokallaða Wood-borðið úr fílabeini í 1946, sum føroysk talvfeløg telvaðu um hvørjar páskir heilt fram til 1979. Somuleiðis varð skipað fyri altjóða brævtelving, fjarritatelving, radiotelving landanna millum og eisini bygdanna millum við einum leiki um dagin, seinni útvarpstelving osfr.
Hevði tann framíhjárætt at fáa um endan á hesi tíðini við teimum góðu gomlu, sum vóru onkusvegna kjarnin í HT, tá eg kom til Havnar í skúla 14 ára gamal. Var ógvuliga væl móttikin í talvhúsinum, sum stóð har ið Keypssamtøkan (í Dr. Jakobsens gøtu) er í dag. Sera væl móttikin av teimum øllum .. Palla Henriksen, Francis Goldney, Magnus Skæling, Sofus Joensen, Kristoffer Lutzen, Tórarinn Evensen o.ø. Slapp enntá at telva ímóti teimum. Fantastiskt upplivilsi fyri ein hugaðan ungan telvara av bygd.
Tað er nógv vatn runnið í havið síðani tá. Telving í Føroyum hevur ment seg á altjóða stig. Takk fyri stóra leiklut tykkara í hesum! Verið heilsaðir allir samlir!!
Fari at enda at ynskja Havnar Telvingarfelag hjartaliga til lukku við teim 95 árunum og ynskja felagnum blíðan byr í ókomnum døgum!
Hugaligt við stóra áhuganum fyri telving her á landi. Tað grør av sonnum um gangandi fót!
Við hesum orðum fari eg ynskja tykkum øllum góða talvkapping og lýsi við hesum talvpáskastevnuna 2018 at verða setta!
Hanus Joensen


text:
Orð og lag: Steintór Rasmussen
Aldurnar bróta niðan á klettin,
her havi eg skrivað títt navn,
í huganum sigli eg heimsin høv,
eg fari og komi í havn.
Skip mítt er lastað við vónum
og vilja at koma íkring,
í roða og undir stjørnum
út í ein sjónarring.
Vilt tú við mær sum fjakkari fara
upp um tey brøttu fjøll:
o kenn á tær, at vindarnir svala
sólturran heið og vøll,
valla og villast á víddum
finna í gjáir og gil,
har ekkóið svarar, rópa vit,
tað er gott, at vit eru til.
Syng, góða, syng sum fuglarnir fríu,
sum flúgva til fremmand lond,
liv, góða, liv, meðan tú hevur
eydnuna í tíni hond.
Saman skulu vit bera ein kyndil
ígjøgnum ta myrku nátt
og stevna inn í dagin
við seglum, sum veitra hátt,
tak meg við tær, set meg av,
legg skútuna fyri teym,
tá tíð er at kasta akker
og reka inn í dreym.
Eg elski havið og brúsandi ljóð,
tað landið, sum ognaðist mær,
eg elski teg, tí tú so góð,
eg elski at elskast við tær.


text:
Brint ella vetni, sum er føroyska heitið, er ein munagóður orkuberi. El frá t.d. einari vindmyllu kann brúkast til at framleiða vetni.
Vetni kann goymast, meðan el skal brúkast í somu løtu, sum tað verður framleitt. Vetni kann sostatt brúkast til at goyma orkuna til hon skal brúkast t.d. við at brenna vetni í einari gassturbinu ella umseta tað í einari brennikyknu.
Ein brennikykna umsetur vetni til el uttan nakra dálking, tí tær hava bara eittans spillevnið - vatn.
Tí verður vetni mett sum sera umhvørvisvinarligt í yvirskipaðu orkuframleiðsluni við teirri fortreyt, at vetni verður framleitt út varandi orkukeldum sum t.d. vindorku.Menningin er stór á vetnisøkinum og komandi tíðina, fara vit at síggja munandi frambrot á økinum.


text:
Í Klaksvík eru tey nú farin undir at fáa skil upp á grindalistarnar.
Tað er uppgávan hjá formonnunum á listunum, at halda upplýsingarnar dagførdar, men sambært sýslumanninum í Norðoyggjum, Karl Johansen, krevst ein verulig upprudding.
Teir 62 listarnir eru komnir á heimasíðuna hjá Norðlýsinum, og fólk í Klaksvík verða nú biðin um at kanna um tey standa á listanum.
- Tað skal ein ordans upprudding til, summir listar eru ikki dagførdir síðan 2011, sigur Karl Johansen við Norðlýsið.
Grannaløg eru ofta gingin saman um ein lista og eisini familjur. Men tíðin ger sjálvsagt at hesi skilamørk vatnast út.
Fólk, sum hava viðmerkingar til listarnar verða biðin uma t seta seg í samband við formenninar, sum dagføra og senda til teldupostin hjá sýslumanninum.


text:
MFS hevði aðalfund 28. desember. Á fundinum varð eitt nýtt ráð valt, eins og onkrar reglugerðir vóru broyttar. Meira fólkaræðisligt MFS hevur leingið stríðst við, at ov fá fólk møta til aðalfundin. Ein orsøk til hetta hevur allarhelst verið, at aðalfundurin hevur ligið millum jól og nýggjár. Tí avgjørdi aðalfundurin, at broyta reglugerðina, so at aðalfundar í framtíðini fara at vera í juli/august mánaði. Hetta fyri at fleiri útisetar eru heima, og so at fólk hava betri tíð at koma á fundin.
Somuleiðis valdi aðalfundurin at geva vanligu limunum í MFS møguleika fyri at krevja av MFS, at ein eykaðalfundur verður hildin. Kravið er, at 50 limir senda MFS eitt ynski um hetta, um har er eitthvørt, ið tey eru óvanliga ónøgd við, ella um tey t.d. meta, at ráðið eigur at skiftast út. Har er tó einki dømi um, at ynski hevur verið um hetta í nýggjari tíð, síðani fólk vanliga venda sær til ráðið ella nevndirnar, um tey hava eitthvørt á hjartanum.
Nýggja ráðið Nýtt ráð var somuleiðis valt fyri MFS. Tey, sum sita í ráðnum, eru:
Andrias Høgenni, nývaldur Birita í Dali, afturvald Guðrið Poulsen, nývald Jens Mortan Rasmussen, nývaldur Jógvan Svabo Samuelsen, nývaldur Martin Mohr Olsen, afturvaldur Rannvá Clementsen, afturvald Regin Berg, afturvaldur Teitur Vágadal, afturvaldur
Tá ráðið skipaði seg, gjørdist Regin Berg formaður og Teitur Vágadal heldur áfram sum næstformaður. Jógvan Svabo Samuelsen varð afturvaldur sum kassameistari, eins og Rannvá Clementsen varð afturvald sum skrivari.
Ráðið verður bert sitandi í eitt hálvt ár, av tí at aðalfundur er settur at vera aftur í juli/august mánaði.
Framtíðarætlanir Fyrsti ráðsfundurin verður um tvær vikur. Tað verður á hesum fundinum, vit av álvara fara at gera av, hvørjum vit fara at arbeiða við komandi hálvárið. Um tit sita inni við onkrum, ið tit meta at MFS eigur at taka upp, hevði tað verið óført, um tit sendu okkum ein teldupost á mfs@mfs.fo innan eina viku, so vit kunnu hava tað í huga á fundinum.
Við lestrarkvøðu, Meginfelag Føroyskra Studenta


text:
Góðu tit øll
Nú er summarfrítíðin við at verða liðug á hesum sinni, og gerandisdagurin fer so smátt at byrja aftur. Vónandi hava tit havt eina sera góða, stuttliga og gevandi summarfrítíð.
Vit í Margarinfabrikkini gleða okkum, at síggja øll børnini aftur, og at læra nýggj børn at kenna. Mánadagin tann 18. august kl. 12.00 letur Margarinfabrikkin uppaftur. Um tit ynskja at tilmelda tykkara barn sum lim, er hetta gjørligt í Margarinfabrikkini ella á heimasíðuni www.fabrikkin.fo. Limaskapurin varar eitt ár.
Øll børn frá 3. til 7. flokk eru vælkomin í Margarinfabrikkina, men børn sum eru limir hava ymiskar fyrimunir.
Fyrimunir við at vera limir:
- Møguleiki til eitt tættari samstarv við foreldur
- Børn og foreldur verða skráttsett, so vit altíð kunnu fáa samband um eitt hvørt er og tískil betur kunnu fylgja trivnaðinum hjá barninum
- Einans limir kunnu luttaka í føstum aktivitetum sum dans, tónleik og fiskitúrinum
- Fáa millummálan bíligari
- Fáa teldutíð fyri hálvan prís
- Fáa avsláttur til m.a. barnadisko, biograftúr og Barnafestivalin
- Limir fáa framíhjárætt til Summarnám
- Limir fáa tíðindaskriv og smsboð um tiltøk, sum Margarinfabrikkin skipar fyri.
Limagjald
Vegna umleggingar í 3.flokks tilboðnum hjá Tórshavnar Kommunu verður limagjaldi fyri 3. flokk broytt soleiðis, at limagjaldið fyri 3.flokk verður 800 kr. fyri árið.
Børnini í 4. til 7. flokki gjalda 400 kr. fyri árið sum áður.
Foreldur kunnu seta pening á eitt teldu- og matkort, so børnini ikki noyðast at hava pening við.
Okkara viku aktivitetir
- dansur
- tónleikur
- fiskitúrur
- margarquiz
- kreativur verkstaður
- matgerð
Komandi árið fara vit eisini at bjóða nógvar ymiskar og áhugaverdar verkstovir við serkønum gestalærarum. Millum annað verður leirverkstova, cupcake-verkstova, grafikkverkstova og fotoverkstova, meira verður at frætta seinni í mánaðinum.
Dagsins rættur
Dagsins rættur er hvønn dag kl.14.30. Vit borðreiða við heilsugóðum mati. Ein dag um vikuna gera vit heitan mat, børnini kunnu luttaka í matgerini.
Dagsins rættur kostar 7 – 12 krónur fyri limir og 10 – 15 krónur fyri vinir.
Teldurúmið
Børnini kunna skriva seg upp til teldurúmið, tó í mesta lagi ein tíma um dagin. Ipaddar, teldlar og onnur telduspøl eru bert loyvd millum kl. 16.00 og 17.00.
Teldurúmið kostar 10 kr. fyri hálvan tíma, tó gjalda limir hálvan prís.
Góðgæti
Børnini sleppa ikki at eta góðgæti í Margarinfabrikkini, uttan so at vit onkuntíð bjóða okkurt søtt. Sama er galdandi fyri grillmat.


text:
Lýsing
Lærarastarv lýst leyst at seta frá 1. august 2018:
Starvið er tíðaravmarkað fyri skúlaárið 2018/2019 vegna lærara, ið er í farloyvi. Starvið er fulla tíð.
Søkt verður eftir lærara, sum
torir at ganga nýggjar leiðir í undirvísingini, sýnir jaligan hugburð mótvegis næmingum og starvsfeløgum, er fyrikomandi, dugir at samstarva og vil vera við at menna skúlan.
Okkum tørvar lærara, ið hevur lívfrøði, kann arbeiða innan serøkið og vera ein partur av serstovu og førleikatoyminum í Fuglafjarðar skúla.
Førleikakrøv
Útbúgving sum fólkaskúlalærari.
Útbúgving ella royndir sum serlærari, AKT ella orðblindalærari er ein fyrimunur
Lønar- og setanartreytir
Lærarastarvið verður sett sum sáttmálasett starv, uttan so, at tann, sum settur verður, er tænastumannasettur lærari frammanundan. Starvið er lønt í lønarflokki 18.1 – 29.2 sambært avtalu millum Fíggjarmálaráðið og Føroya Lærarafelag.
Umsóknir
Umsóknir við CV, avritum av prógvum og møguligum ummælum skulu vera skúlastjóranum í hendi í seinasta lagi týsdagin 19. juni kl 15.00. Nærri kunning um starvið fæst við at ringja til Ólav Thomsen, skúlastjóra, á tel. 743082. Eisini ber til at senda teldupost til fug@skulin.fo.
Fuglafjarðar skúli hevur næsta skúlaár umleið 260 næmingar í 1 .- 10. flokki. Á skúlanum starvast 25 lærarar, 1 skrivstovufólk, 1 húsavørður og 2 námsfrøðiligir stuðlar.


text:
Orð og lag: Páll Oddur Lamain Rubeksen
Páll, hvar eru tínir vinir? Hví goymir tú teg vekk, Páll
Páll, hví ringir tú so sjáldan? Tú burdi sagt frá, tá tú hevur tað so, Páll
Páll, hvar bleiv posin av, sum altíð lá so tryggur í innarlummanum?
Páll, mann hann liggja har enn? Er tað kanska jakkin, sum er skiftur út, Páll.
Páll, Páll, Páll
Hey , eg eiti Páll.
Sjálvt um húsini rapa, so havi eg tað gott.
Farvæl og hattar var tað, vit síggjast kanska aftur ein annan dag.
Man ikki tað, man ikki tað?
Páll, tú endaði sum tónleikari, er tú nú so glaður fyri tað?
Páll, sum var bangin fyri at doyggja, nú sleppur tú at liva eitt sindur longri
Páll, kanska eg spyrji býtt, men er tað heila ikki ein stór fasada?
Tí Páll, sum situr uppi um náttina, hann ræðist fólk uppá ein heilt annan máta.
Páll, Páll, Páll.
Hey, eg eiti Páll…
Tú burdi tosa meira við mammu tína.
Tú burdi ringt oftari til og pápa tín.
Tú burdi tosa meira við systkini hjá tær.
Páll, Páll
Hey, eg eiti Páll…Goym tekstin


text:
Í gjár var farmaskipið Hav Nordic á Runavík við útgerð til nýggju bryggjuna, sum skal gerast.Hetta var fyrstu ferð, skipið var á Runavík, síðani reiðaríði Frakt og Sand yvirtók skipið 14. mars í ár.- Vit eru vælnøgdir við skipið, sum
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tá vit mistu málið úr eygsjón, tvífaldaðist knossið!" - Mark Twain


text:
Orð og lag: Christina Imsen (1. og 3. ørindi umframt niðurlag) og Kajfinn Hammer (2. ørindi)
Týtt: Kajfinn Hammer (1. og 3. ørindi umframt niðurlag)
1. Hvør kann skilja teg frá Kristi kærleika?
Kann væl angist, mótgongd ella sorg?
Ella kann forfylging, neyð og hungur,
skilja teg frá tínum Frelsara?
Niðurlag: Nei, eg veit, at hvørki deyðin, lívið,
hvørki tað sum kemur ella er,
eingin makt á hæddum ella dýpdum,
kann meg skilja frá Tær, Frelsari!
2. Um eg gjøgnum vatn og eld skal ganga,
um so hvør mær bakið venda vil;
um eg livi ella um eg doyggi,
veit eg, at eg hoyri Honum til.
3. Uttan ótta vil eg ganga víðari,
til í dag Hann trúfast leiddi, bar;
Hann, sum tekur hond um himins fuglar,
allar ævir Hann hin sami var!


text:
Annita á Fríðriksmørk er framsøgufólk hjá Tjóðveldinum í stjórnarskipanarmálinum, og hon segði í síni røðu, at uppskotið snýr seg um at staðfesta sjálvsavgerðarrætt føroyinga. Hon legði dent á, at uppskotið var onki loysingarskjal, men staðfesti rætt føroyinga at taka loysing, tá ið fólkið ynskti tað.
– Stjórnarskipanaruppskotið staðfestir, at Føroya fólk hevur sjálvsavgerðarrætt. Tað vil siga, at Føroya fólk staðfestir við hesum sín rætt sum tjóð at gera av okkara framtíð, gera av hvat stýrislag vit skulu hava, hvørji virði skulu verða galdandi her á landi, hvørji rættindi fólkið skal hava og skyldur.
Tað segði Annita á Fríðriksmørk í røðu síni um stjórnarskipanina. Annita á Fríðriksmørk er framsøgufólk fyri Tjóðveldi í hesum málinum, sum óivað man vera ímillum týdningarmiklastu málini hjá flokkinum í samgonguskjalinum.
– Uppskotið staðfestir eisini okkara rætt at skipa okkum sum fullveldi – ella eisini lata vera, um tað er tað sum fólkið vil, legði Annita á Fríðriksmørk afturat. Hon segði eisini, at hóast Sambandsflokkurin áhaldandi vildi vera við, at uppskotið var eitt loysingarskjal, var hetta ikki satt, hóast hon sjálvandi hevði viljað, at løgtingið atkvøddi fyri loysing.
– Men lat tað verða sligið fast við sjeytummaseymi, at vit við hesum uppskoti hvørki geva okkum inn undir donsku grundlógina og taka ei heldur loysing. Vit staðfesta hinvegin sjálvsavgerðarrætt okkara, sum er hornasteinurin hjá eini hvørji tjóð, sum vil á fullveldisleið, segði forkvinnan í tingbólki Tjóðveldis, Annita á Fríðriksmørk.
Vil skipa hvørmansrættin
Annita á Fríðriksmørk tosaði eisini um hvørmansrættin, ið er rætturin at ferðast í náttúruni, í røðu síni. Hon vísti á, at Danmark er einasta landið í norðurlondum, ið ikki hevði staðfest hvørmansrættin í síni grundlóg, og tí var hvørmansrætturin ikki staðfestur í Føroyum.
– Rætturin at hjá okkum øllum at njóta føroysku náttúruna eigur at vera væl skipaður. Vit eiga ikki at kunna ganga á bøi og í veltum hjá privatfólki uttan teirra samtykki, segði Annita á Fríðriksmørk.
Annita á Fríðriksmørk vísti á ymisk átøk, ið kunnu gerast fyri at skipa rættin at ferðast í náttúrini, til at verja náttúruna, samstundis sum føroyingar fáa rætt at ferðast í náttúruni. Eitt nú helt hon, at skelti áttu at vera gjørd, sum vístu, hvar var best at ferðast í fjøllunum.
– Soleiðis kunnu vit tryggja, at ognarar ikki kenna seg at missa takið á egnari ogn og samstundis tryggja, at vit øll eiga rættin at njóta serliga vøkru náttúru okkara, segði Annita á Fríðriksmørk.
At enda segði Annita, at hon vónaði, at málið fekk eina góða viðgerð. Hon segði, at uppskotið skal savna okkum sum tjóð.
– Vit kunnu við stjórnarskipanini seta fokus á, hvat tað er, sum savnar okkum sum fólk og sum tjóð. Vit hava nógv til felags og hava ein gyltan møguleika at áseta hesi virði í eini felagslóg, segði Annita á Fríðriksmørk at enda.


text:
Valentinsmessa
Valentinsmessa verður hildin 14. februar. Dagurin er gamal og er bæði broyttur og mentur gjøgnum tíðirnar. Hetta er dagurin, tá ið pør vísa hvørjum øðrum kærleika.
Í dag hava vit eisini dagar sum mammudag og pápadag. Endamálið við hesum døgum er, eins og á valentinsmessu, at leggja dent á umsorgan. Vit hava grundleggjandi tørv á at kenna, at onkur er góður við okkum, og at vit kunnu vera nakað fyri onnur.
Í kristni hava næmingarnir í 3.a fingið hvør sín lepa við navni á einum næmingi í flokkinum. Teir hava skrivað eina heilsu á hjartað til næmingin, sum stendur á lepanum, og síðani sett tað í ein urtapott.


text:
Hetta halda útlendsk ferðafólk um Føroyar
“Black and White Paper”-skjalið er grundað á frágreiðingarnar frá ferðafólkunum í sambandi við samrøður, sum Gallup Føroyar hevur staðið fyri á summri 2014 og 2015.
Úttalilsini eru meiningar hjá ferðafólkunum um, hvat er gott í Føroyum og hvat riggar væl.
Tey siga eisini frá, hvat tey halda, at Føroyar sum ferðamannaland kann gera betri fyri at verða meira professionel í mun til tænastur og útboð í framtíðini.
Ferðavinnan í Føroyum hevur vind í seglunum og hevur longu gjørt nógvar betringar. Tað er okkara vón, at tit, sum starvast innan ferðavinnuna og á øðrum týðandi økjum so sum samferðslu taka væl ímóti hesum afturmeldingunum frá ferðafólkunum, og gera tær betringar, sum eru møguligar.
Trýst her fyri at lesa skjalið.


text:
Sumba
Sumba er sunnasta bygd í Suðuroy og harvið eisini í Føroyum. Sumba er størsta bygdin í Sumbiar kommunu, ið eisini fevnir um Lopra, Akrar, Víkarbyrgi og Akraberg. Tó eru tað bert í Sumba, Lopra og Økrum at fólk búgva, ongin fastbúgvandi er í Víkarbyrgi og Akrabergi. Sumbiar kommuna hevur høvuðssæti í Sumba. Fólkatalið í Sumba er farið nógv aftur síðan kreppuna í 1990-árunum. Í 1985 var fólkatalið í bygdini 540. Hin 1. januar 2016 var tað 237.
Sumba er ein av gomlu bygdunum í Føroyum við fleiri býlingum. Ein er býlingurin í Hørg, ið liggur ovarliga í bygdini. Kendasta skaldið í Suðuroy, Poul F. Joensen (1898-1970), var ættaður úr Hørg, og verður eisini nevndur "Hargaskaldið".
Innihaldsyvirlit
Sagnir[rætta | rætta wikitekst]
Úr Sumba eru nógvar sagnir uppskrivaðar, og ein teirra er "Hargabrøðurnir" synir Sterku Marjun. Søgnin um Hargarbrøðurnir er um fýra brøður í Hørg, ið vóru tiltiknir fyri styrki. Einaferð ránsmenn úr Írlandi gjørdu innrás í Hvalba, var boð sent um oynna eftir hjálp. Tá kom dirvið og styrkin hjá Hargabrøðrunum væl við, so teir ikki sluppu longur suður á oynna, men vóru riknir aftur til sjós.[2]
Kendir sumbingar[rætta | rætta wikitekst]
- Sterka Marjun, kend frá sagnum
- Hargabrøðurnir, kendir frá sagnum, synir Sterku Marjuna. Livdu í 17. øld.
- Andras Guttormsson, (uml. 1490–1544), løgmaður 1531 - 1544
- Guttormur Andrasson (doyði 1572), løgmaður 1544 - 1571
- Jákup Joensen (1929–2016), vinnulívsmaður og politikari (Sambandsflokkurin)
- Poul F. Joensen (1898–1970), skald
- Arnold Nielsen (1910–1993), lærari og politikari (Sambandsflokkurin)
- Georg eystan Á, tónleikari og sangari
- Suni úr Hørg (føddur 1982), fótbóltsleikari, yvirlivdi fall á 9,70 metrar niður á betonggólv í arbeiðsvanlukku 28. mars 2014 í Havn.[3]
- Jákup Eli Joensen, sangari og sangskrivari
Myndasavn[rætta | rætta wikitekst]
Sumbingar dansa føroyskan dans í Dansistovuni í Sumba.
Útsýni av Beinisvørði, vestursíðan av Suðuroynni.
Keldur[rætta | rætta wikitekst]
Ávisingar úteftir[rætta | rætta wikitekst]
- Sumba.fo Heimasíðan hjá Sumbiar kommunu
Akrar | Lopra | Sumba | Víkarbyrgi


text:
Ì dag er jólaaftan. Meðan vit bíða eftir dunnuni, ella gásini, er tað gott at fáa tíðina at ganga við onkrum øðrum. Ein jólafilmur er kanska akkurát tað rætta. Men hvørja ferð eg skal hyggja eftir jólafilmum, eru tað teir gomlu eg taki fram. Christmas Vacation, Scrooged, the Nightmare Before Christmas og aðrir. Hesir eru allir filmar komnir út áðrenn ár 2000. Tí vildi eg finna nakrar jólafilmar fram, sum eru komnir út í árunum aftaná 2000.
A Very Harold & Kumar 3D Christmas
Àr: 2011
Triðji filmurin um Harold og Kumar. Aftaná teir hava leitað eftir einum burgara og seinni rýmt frá Guantanamo Bay, skulu teir nú bjarga jólunum. Harold er blivin familjumaður, meðan Kumar enn er tann sami gamli stonarin. Tá Kumar av óvart brennur jólatræið hjá Harold niður, eru teir noyddir at finna eitt nýtt træ í New York áðrenn jólaaftan.
How the Grinch Stole Christmas
Àr: 2000
Ì Whoville elska øll jólini. Men langt uppi í fjøllunum býr the Grinch. Hann hatar jólini, og vil gera alt fyri at oyðileggja jólaaftan fyri fólkini í Whoville. Hann klæðir seg út sum jólamaðurin og stjelur alt jólapyntið og gávurnar. Lítla gentan, Lou Who uppdagar hann. Hon roynir at fáa the Grinch at síggja at jólini eru góð, og hann kann eisini vera partur av jólagleðini.
The Family Man
Àr: 2000
Jack Campbell er businessmaður. Hann hevur alt ein kann ynskja sær, uttan eina familju. Ein morgun vaknar hann og alt er vent á høvdinum. Ì nýggja lívinum er hann giftur og hevur tvey børn. Hann forstendur onki av hesum. Ì vónloysi roynir hann at fáa sít ríkmannalív aftur. Spakuliga byrjar hann at síggja, at ríkmannalívið hann livdi, ikki er lívið hann veruliga vildi hava.
Elf
Àr: 2003
Buddy var foreldraleysur og búði í einum barnaheimi. Av óvart endaði hann í posanum hjá jólamanninum. Uppvaksin saman við jólamanninum og hansara álvum á norðpólinum, vil hann nú finna pápa sín. Buddy ferðast til New York, har hann upplivir hvussu vanliga lívið hjá fólki í stórbýinum er.
Arthus Christmas
Àr: 2011
Hvussu fær jólamaðurin allar gávurnar út uppá eitt kvøld áðrenn jólaaftan? Við sínum high tech flogskipið og hjálp frá eldra soni sínum og álvunum. Tá allar gávurnar er avleveraðar, finnur yngri sonur jólamannin, Arthur, út av at ein gáva manglar. Tá jólamaðurin ikki veit hvat hann skal gera, fyri at fáa gávuna út, tekur Arthur uppgávuna í egnar hendur.
Four Christmases
Àr: 2008
Brad og Kate hava verið saman í trý ár. Jólamorgun, tá tey skulu fara til Fiji at halda jól, verður ferðin avlýst. Foreldrini hjá teimum báðum eru skyld, og nú mugu tey saman náa fýra jól uppá ein dag.


text:
Ravnur ella Krunkur, gamalt føroyskt Gorpur (frøðiheiti - Corvus corax) er stórur, svartur
Nógv pátrúgv er knýtt at ravninum, pátrúgv, ið stavar frá ravnunum hjá Óðini, Hugin og Munin. Sum krákan er ravnurin ein av ruskmonnum náttúrunnar, sum ikki fírir fyri at eta lomb og seyð, ið eru ússalig, ræ og rusk. Hetta hevur mangan fingið fólk at argast inn á hann. Ikki man vera smávegis av mús og rottu, sum hvønn vetur hvørvur niður í ravnarnar.
Ígjønum øldir hava menn veitt ravn eins væl og kráku. Hetta elvdi m.a. nevtollurin, sum ikki er avtikin enn, hóast hann ikki verður nýttur í dag. Henda lóg segði, at hvør maður, ið var ímillum 15 og 50 ára gamal, árliga skuldi lata inn eitt ravnsnev ella tvey nev av kráku, baki ella skúgvi. Øll nevini vórðu savnað og brend á Krákusteini í
Corvus corax corax er tann mest vanligi ravnurin meðan Corvus corax varius er slagi sum er at finna í


text:
Orð og lag: Martin Joensen
várið vekir veikar vøddar eftir vetrarblund
veittrar bleikar skonir út í dagin
gummiskógvar lakka paradís í túninum
sólin speglar sær í blonkum rútum
mammur vaska klæði, pápar hyggja út á hav
kettlingurin smoykir sær um hornið
Beatles syngja “Love me do” og Gullberg fer av stað
Captain Micky og Davy Crockett skulu heim í bað
trøini hjá Eyolvi so grøn og eygagóð
krúpa upp í bláa himnahavi
gamla Nikolina situr á síni altan
blundar, smílist, drekkur dagin í seg
mammur gera nátturða, svangir pápar koma heim
kettlingurin tevjar eina rottu
sligin bøur, sligin knø, og kvøldarsólin lær
náttin bjóðar summartroyttum sálum hvíld hjá sær
heystið kom og rak mítt summar burt úr túninum
kaldir vindar kvóðu gravarvísu
døkkir dagar, nakna túnið saknar síni børn
trøðini nú rista sína greinar
Mammur kóka knetti, pápar tetta vindeygu
kettlingurin leppir mjólk og geispar
hurðin brestur upp, Anna Sofía rópar inn:
Niels Juel sigur at teir hava skotið Kennedy!


text:
Helena Heðinsdóttir Jørgensen, Sakaris Stórá, og Armgarð Gundursdóttir Mortensen á Bókasavninum á Sandi, har filmurin Vetrarmorgun varð frumsýndur fyri fullum húsum í kvøld klokkan 20. Sakaris er leikstjóri og tær báðar eru høvuðsleikarar í intesu og opinskáraðu nútíðarsøguni um vinalag millum tvær ungar kvinnur. Filmurin er fortaldur í framúr litspæli og í heila takið eru filmisk frásøgusnildi brúkt á ein meistarligan hátt, sum neyvan er sæð í føroyskum filmi áður. Umframt ljós og lit, er samanrenningin millum film og tónleik eisini serliga áhugaverd. Tónleikurin, ið er opin og rúmligur, bjóðar út á stórar víddir, meðan filmurin ofta dvølist í afturlatnum rúmum og umhvørvi. So stórur áhugi var fyri filminum, at tveir tímar seinni varð filmurin sýndur aftur fyri nýggjum gestum. Katrin Petersen, sum hevði lagt kvøldið til rættis, gav fyrst Jákupi Veyhe orðið at greiða frá um film og filmsgerð í einum landi við fáum pengum men nógvum talentum. Síðani komu Mikael Blak, sum hevði gjørt tónleikin til filmin, og Hanus G. Johansen á pallin og spældu tríggjar sangir hjá Poul F. Joensen.
So varð filmurin Summarnátt (2012) sýndur. Høvuðsleiklutirnar høvdu Armgarð G. Mortensen og Renata Jensen.
Sakaris greiddi síðani frá um nýggj filmin Vetrarmorgun, sum eins og hin fyrri er gjørdur á Sandoynni, hóast leikararnir eru úr Havn og norðanfjørðs frá. Nógvir líkleikar eru í søgunum, hóast nýggjari filmurin er munandi ráari og beint fram. Mótvegis fyrra filminum, Summarnátt, so vísur hesin filmurin, Vetrarmorgun, Føroyar uttan postkortmyndir frá Ferðaráðnum, men vísur heldur eina føroyska samtíð uppá ein ótilgjørdan máta, har einki verður pakka inn, til dømis í málbrúkinum. Hóast munin meiri desperat, er endasenan, ið staðfestir vinalagið millum kvinnuligu leikararnar, meinlík hini fyrru, hóast høvuðsleikarin, Armgarð, til vinstru, í ein ávísan mun verður lýst sum ein fallin eingil. Ein ábending sum eisini hoyrist í tónleikinum.
Eftir sýningina var samrøða við leikstjóran, sum greiddi frá, hvussu hann hevði arbeitt við teim framúr góðu leikarunum, og um tað kollektiva avrikið, sum filmsgerð altíð er.
Fyri felagið Fish & Film hevur Ingun í Skrivarastovu framleitt filmin, sum hevur kostað 140.000 krónur. Páll á Reynatúgvu spurdi, hvussu nógv tað mundi kosta at gera ein munandi longri film í oynni. Eftir nakrar varisligar metingar, lendu partarnir, Páll og Sakaris, á 400.000 krónum ella kanska einari hálvari millión. Nú bíði eg bara eftir at ein vinnulivsmaður ella -kvinna á bygd tekur kekkheftið fram og skrivar akkurát hasa upphæddina til Sakaris, ella eitt av mongu filmstlistafólkunum, sum okkara land er vælsignað við. Framleiðarin upplýsti, at Vetrarmorgun verður sýndur á Tjóðpallinum í Havn leygardagin 21. september. So var kaffi og smákøkur, til næsta syning byrjaði.
Men ímeðan hevði tað frøtt meg, um Strandferðslan fekk sær eina bíleggingarskipan, so tú visti um tú slapp við Teistanum í bili og kundi keypa tær ein ávísan túr aftur og fram, enntá við Visakorti, beint ur telefonini. Tað hevði verði eitt stórt framstig, at gjørt tað so mikið lagaligari at fara ørindi í Sandoynna og aðrar oyggjar við. Púra uttan tunnil. Livst, so spyrst - og filmast!


text:
Um dagarnar hava kristin gjørt burtur av sær á feysbukkuni sum aldri áður. Orsøkin til kristna mannatrekkin á bukkuni er, at ein mamma hevur hoyrt, at barn hennara hevur verið til eitt LGBT tiltak í Norðurlandahúsinum fríggjamorgunin í farnu viku. Har skal ein lærari hava deilt møttu børnini upp. Akkurát sum í sunnudagsskúlanum og øðrum meinigheitsmatriklum. Nýskrivaða kristniøðin fer fram í fullum dagsljósi á Facebook, so øll kunnu fylgja við. Eisini tá Vinjard spyr óðu mammuna, Gudny, um tað var lærarin, sum deildi børnini upp. Tólv tímar eftir at hon sjálv hevur postað illsinisglepsið ætlar hon at fara at spyrja nærri:
Var ikki til staðar og veit tí einki um, hvat er farið fram henda feigdarmorgun í Sortudýki. Men av tí at eg sjálvur fyri Filmsfelagið varð biðin at innleiða eina sýning fyri sama tiltak niðri í Perluni veit eg, at hetta var ikki LGBT, men FIIMFF, sum stendur fyri Faroe Islands International Minority Film Festival, sum skipaði fyri. Fyri vinatænastuna, at innleiða ein aktuellan og virðisløntan bretskan film, fekk eg hesa litríku heilsan frá einum, ið rópar seg bardurj, sum heldur er bardur jesus enn Bárður Jákupsson:
Mest skakkur gjørdist eg tó, tá eg las endasetningin í hesari viðmerkingini, sum í sama kristna kjaktráði vil vera við, at "Ideologiska stríðið er tíverri stýrt beinleiðis úr helheimi!"
Tað er støðan í Føroyum í tí Harrans ári 2018: Ideologiska stríðið er stýrt úr helviti! Tað kunnu vit hugsa um, hvørja ferð vit hoyra morgunlestur, møti og gudstænstu í almannavarpinum, hava kristni í skúlanum úr føroyskum skreytbókum og fáa vitjan av durapredikantum. Tað er alt stýrt úr helviti!


text:
Almenna navnið á kappingini er Grand Prix kappingin fyri Børn og Ung. Navnið kann broytast um ein stuðul ynskir og rindar fyri tað.
Kappingin er opin fyri øllum børnum og ungum. Fyri at luttaka og fáa stig í sjálvari Grand Prix kappingini, skal ein tó verða skrásettur limur í einum felag fyri frælsan ítrótt, áðrenn kappingardagin. Luttakararnir skulu vera í singlet/t-thirt í umboðar litir felagsins, tá kappast verður.
Kappingarsløg
Kappingarnar fara allar fram á frælsum ítróttarøki. Kappingargreinar verða fastlagdar áðrenn kappingarbyrjan. Kappast verður í spurti, miðteinum, kasti og lopi hvønn kappingardag. Tvs. at t.d. dreingir 10-11 hava fýra Grand Prix kappingar, og kappast í spurti, miðteini, kasti og lopi. Sami luttakari kann taka lut í øllum fýra kappingargreinum í sínum aldursbólki.
Kappingar
1. Tórsbreyt mánadagur 23. mai – Bragdið (tilmelding í seinasta lagi fríggjakvøldið 20. mai)
2. Tórsbreyt týsdagur 7. juni – Treysti (tilmelding í seinasta lagi fríggjakvøldið 3.juni)
3. Tórsbreyt hósdagur 30.juni – Bragdið(tilmelding í seinasta lagi fríggjakvøldið 24. juni)
4. Svangaskarð týsdagur 2. august – Treysti (tilmelding í seinasta lagi fríggjakvøldið 29. juli)
5. Tórsbreyt leygardagur 3.september – Hvirlan (tilmelding í seinasta lagi fríggjakvøldið 26. august)
Gevið gætur! Av tí at startlistar verða lagdir út á heimasíðuna undan kappingunum, er tilmeldingarfreistin fyrr enn vanligt.
So minnist til at melda til í góðari tíð. Eingin tilmelding er á staðnum!
Stigatalva
Norska “Tyrvingetabellen” verður brúkt at geva stig eftir í hvørjari einstakari kappingargrein.
16-17 ár fáa stig eftir 17 ár
14-15 ár fáa stig eftir 15 ár
12-13 ár fáa stig eftir 13 ár
10-11 ár fáa stig eftir 11 ár
8-9 ár fáa stig eftir 10 ár
verður stigatalva hjá 10 ár brúkt.
stigini av tveimum teimum bestu umførunum verða løgd saman.
rennarin, sum hevur næstflest stig í einari kapping osfr.
Heiðursmerkir
Heiðursmerkir verða latin til trý tey fremstu samanlagt í hvørjum aldursbólki í hvørji høvuðsgrein.
Tilmelding
Tilmelding fer fram á heimasíðuni hjá FÍF, sum er www.renn.fo, í seinasta lagi fríggjakvøldið undan kappingunum
Umsiting
Kappingin verður umsitin av Kappingarnevndini hjá Frælsum Ítrótti Føroya (FÍF).


text:
Tróndur Arge 12.06.2018 (09:57)
AB leigar veteran at standa í mál
Tað verður helst Geza Turi, sum kemur at standa í mál hjá argjamonnum, tá teir í annaðkvøld spæla móti HB í seinnu hálvfinaluni í kappingini um Løgmanssteypið. Tað váttar Sorin Anghel fyri In.fo í dag.
- Vit eru í samband við Víking og Geza Turi um at gera ein avtalu. Eg vænti tað verður Geza Turi, sum kemur at standa í mál hjá okkum. Tað er ein royndur málmaður, sum eg eisini kenni frá tíðini í Víkingi, sigur Sorin Anghel.
Geza Turi er í dag 44 ára gamal og er málmansvenjari hjá Víkingi. Hann gavst fyri tveimum árum síðani at spæla á besta liðnum, men hevur spælt onkrar dystir á næstbesta liðnum. Geza Turi hevur nógvir royndir sum spælari, tí hann hevur spælt í Sarpugerði frá 2006.
Heðin leikbann
Fyrsta val í málinum er liðskiparin í felagnum, Heðin Stenberg. Hann bleiv útvístur móti NSÍ í seinasta umfarinum í landskappingini. Reglurnar siga, at tú skal sita uttanfyri komandi dyst og tað er í steypakappingini.
Eykamálverji hjá AB er Áki Dahl, sum kom á vøllin í Runavík, tá Heðin Stenberg bleiv útvístur. Hann hevur drigist við skaða, men hevur í vikuni valt at gevast við fótbóltinum, so argjamenn nú ongan málverja hava.
Argjamenn skuldu annars leiga Andras Gango úr NSÍ, men hann meiðslaði sær fótin til arbeiðis í gjár og er tí ikki førur fyri at spæla. Málverjin hjá KÍ hevur eisini verið upp á tal, men her eru partarnir ikki blivnir samdir um sømdirnar.
Tí bendir alt á, at tað verður 44 ára gamli Geza Turi, ið skal verja málið hjá AB í annaðkvøld klokkan 18. Rás2 sigur frá dystinum.
Løgmanssteypið – Hálvfinalur:
Mikudagin 13. juni
Suðringar (2) – (4) B36 (15:00) Beinleiðis á Rás2
AB (0) – (2) HB (18.00) Beinleiðis á Rás2
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Gáva ormsins
Bókadeild Føroya Lærarafelags
- Síður: 404
- Útgávuár: 2005
- Upprunamál: danskt
- Innbinding: heft
- Rithøvundur: Lene Kaaberbøl
- Myndir: Peter Madsen
- Týðari: Karl N. Hansen
Dina fær ein stóran trupulleika at stríðast við, tí ein fremmandur kemur og vil hava samband við hana. Hesin fremmandi fær mammu Dinu at flýggja yvir háls og herðar við allari familjuni, og Dina skilir ikki, hví so er.
Men ber til at fjala seg fyri einum Svartmeistara? Hvar finnur tú trygd, tá ið tann, ið jagstrar teg, hevur gávu ormsins?
Gáva ormsins er triðja í røðini av Skammarabókum.


text:
Bjarki Thomsen
Bjarki Thomsen er ein føroyskur myndamaður, filmsleikstjóri, filmsframleiðari og tónaskald. Hann gjørdist kendur sum tann ið tók upp á film, meðan augusturin á Hvalastøðini við Áir brast 26. november 2013.[1] Tey fáu sekundini, tá hvalurin brast nærmast beint í andlitið á lívfrøðinginum Bjarna Mikkelsen, sum rann avstað, hava ferðast kring allan heimin og eru sæð av nógvum milliónum fólkum.[2] Bjarki arbeiðir sum freelance upptøkumaður fyri Kringvarpið, sum henda dagin, tá ið hvalurin brast. Hann hevur eisini gjørt reklamufilmar, tónleikavideo, kunnandi filmar um heilsu, ferðavinnufilmar o.a.[3] Í 2011-12 gjørdi hann stuttfilmin Ongin konflikt,[4] sum varð frumsýndur í Montenegro 25. oktober 2012.[5]
Filmar[rætta | rætta wikitekst]
- 2012 - Ongin konflikt[6]
- 2008 - En dårlig dag. 15 minuttir langur. Bjarki hevur sjálvur skrivað handritið, leikstjórnað, tikið upp og gjørt tónleikin.[7][8]
- 1990 - Smuglarin, 30 minuttir
Keldur[rætta | rætta wikitekst]
- ↑ kvf.fo, Hvalurin brestur við Áir
- ↑ Aktuelt.fo, Miðlar um allan heim hava víst avgustin sum brast
- ↑ Linkedin.com, Bjarki Thomsen
- ↑ Forfilmur til Ongin konflikt, á YouTube.com
- ↑ Facebook.com, Ongin konflikt
- ↑ Um filmin "Ongin konflikt" á Facebook.com
- ↑ imdb.com, Bjarki Thomsen
- ↑ Strange Dreams Epilogue á Youtube.com


text:
10 útbúgvingar á Setrinum
Fram til 2. juli er møguleiki at søkja inn á allar 10 útbúgvingarnar, ið Fróðskaparsetur Føroya bjóðar.
Í ár ber á fyrsta sinni til at søkja á kvotu II. Tað merkir, at umsøkjarar umframt miðnámsskúlaprógv eisini kunnu blíva mettir eftir øðrum førleikum. Pláss er fyri samanlagt 220 lesandi á teimum 10 útbúgvingunum. Umsøkjarar fáa svar 12. juli.
Fróðskaparsetur Føroya metir, at tað er sera umráðandi, at upptøka er á hvørjum ári til allar útbúgvingarnar á Setrinum.
Á Megindeildini fyri hugvísindi, samfelagsvísindi og námsvísindi er møguleiki at søkja inn á BA í søgu, BA í føroyskum, BSs í samfelagsvísindi, BEd lærara og BEd námsfrøði.
Á Megindeildini fyri náttúruvísindi og heilsuvísindi er møguleiki at søkja inn á BSc í náttúruvísindi við denti á annaðhvørt havfrøði ella jarðfrøði, BSc í lívfrøði, BSc í KT-verkfrøði og BSc í sjúkrarrøktarfrøði.
Kunningartiltakið
2. mai 2012 verður stóra almenna Kunningartiltakið hjá Setrinum hildið hjá Østrøm á Skálatrøð. Her fara lesandi fyri allar útbúgvingarnar at siga frá. Eisini verður høvi at hitta granskarar og undirvísarar og frætta nærri um útbúgvingar og lestrarumstøður. Studni og MFS luttaka eisini á tiltakinum. Í steðginum fara Lív Næs og Tróndur Enni at spæla og syngja.
Áhugað eru altíð vælkomin at venda sær til lestrarvegleiðarnar á Setrinum við spurningum, og á setur.fo er kunningartilfar um Setrið og útbúgvingarnar at finna.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Sissal Kampmann í uppskoti til Norðurlendsku Bókmentavirðislønina/
Yrkingasavnið Sunnudagsland eftir Sissal Kampmann er føroyska uppskotið til Norðurlendsku Bókmentavirðislønina í 2017. Sunnudagsland, ið er fimta útgávan hjá Sissal Kampmann, er eitt savn av yrkingum til heimstaðin, Vestmanna. Sunnudagsland er eitt búgvið yrkingasavn, ið er komponerað sum ein heild við yrkingum um eitt yrkjaraeg, sum er flutt aftur til heimbygdina at vera eina tíð. Vit hóma samfelagið, men uppliva ikki onnur fólk í bókini enn yrkjaraegið, ið tykist avbyrgt í lufttómum rúmi. Sunnudagsland er ein sorgblíð bók, merkt av longsli og eini djúpari kenslu av fremmandleika og av at vera uttanfyri. Tíðin, tað slitna umhvørvið og tað vánaliga veðrið verða nágreiniliga skrásett av yrkjaraegnum, sum kannar veðurlíkindini fleiri ferð um dagin. Veðrið og ljósið hava sera stóran týdning í savninum. Orðið sunnudagur merkir sóldagur, men eftir øllum at døma mugu tey bíða eftir sólini í Sunnudagslandinum, har ódn og myrkur ráða, har klokkan ringir ljóðleyst og har vegurin til bygdina er sólleysur og stjørnuleysur.
FOTO: Ditte Mathilda Joensen